
Din socotire dreaptă și nepărtinită, glasurile româneşti se 
înalță din toate ungherele, recunoscătoare și cu mulțumiri spre 
înfăptuirile războinice ale călărimei noastre, 


Trupuri beteșugite și nevolnice, troițe smerite de drumeţi la 
răscruci, zăbranice la femei şi, vestirile celor înapoiați din bătaie, 
fac să se cutremure colnicele şi să se înspăimânte cuiburile ome- 
neşti, la aflarea învolburatei năvale spre răsărit a cavaleriei 
românești, 

Din pomenirile moșnegilor așezați în umbra prispelor, din 
bocetul înăbușit al nevestelor, din goana jucăuşilor prin țarină și 
din cântecele ce răzbat isteț pe ulițe din piepturile leatului nou, 
se aud împletindu-se nume de așezări îndepărtate rusești, cu nume 
de roşiori și călărași români neînfricaţi. 

Numai la un pătrar de veac unul după altul, războaiele din 
urmă ale neamului şi-au ales dintre călăreţi, viteji de epopee, pen- 
tru a-i statornici ca icoane veşnice în sufletele viitorimei noastre. 

Dincolo de bolțile senine şi de zările albăstrii, se prind de-a 
valma în cete roşiorii Robăneştilor cu aceia ai Caucazului, călă- 
raşii dela Cikraci cu aceia dela Stalingrad și atâţia alții dela Jiu, 
Olt, Argeş și Siret legaţi de cei dela Nistru, Bug, Nipru și Volga, 
spre a. strățui, cu nimb de glorie nepieritoare, spre urmași şi spre 
destinele românești. 

Dar întrebarea celor mulți se poartă des, dela unul la altul, 
pentru a căuta aflarea cheii ascunse a măestriei războinice a aces- 
tei Cavalerii. Şi tălmăcirea se deapănă spre a se vedea de ce 

parte stă această iscusință, de aceia a: pregătirii temeinice, a meş= 
teșugitei mânuiri a sculelor, a tovărășiei calului ori a unor daruri 
sufleteşti deosebite ? 

Răspunsul l-a dat nu de mult un mare ostaș, din altă armă 
decât a noastră, dar care dela marea dregătorie a treburilor răz- 
boiului, ce o cârmueşte, a putut cunoaște și spune răspicat ade- 
vărul, răspunzând cu o singură vorbă căutătorilor : «Tradiţia», 

Tradiţia este arma pe care au cunoscut-o călăreţii din vechi 
timpuri și care le-a fost dăruită în moștenire de înaintaşi, pentruca 
însușindu-și-o şi învățând-o cu sârg- în vremi de linişte, să le poată 
fi de folos în războaie, pentru a nărui cu ea orice piedică le-ar 
sta în cale, 

Tradiţia este cunoaşterea, cinstirea şi iubrea lăncierilor între 
ei, nu din mândrie sau spre micșorarea altora, ci din nevoia dea 
împlini un duh de obşte, care în zile de restriște să răspundă ne- 
întârziat şi cu puteri mărite mântuirei neamului. 

Tradiţia armei a fost neînțeleasă de vecini şi unii au îndrep- 
tat săgeți, pe care însă călăreţii, cu obiceiurile pe care tot tradiția 
le cerea, le-au primit şi le-au adunat, pentruca din turnarea şi 
prefacerea lor, să găsească armuri de apărare și săbii de lovit, la 
chemările neamului, | 

Prin tradiție s'a născut vrerea de totdeauna a călăreților noş- 
tri, la câștigarea dreptului vitejesc de dăruire către neam a trăirii 
lor, întru nevoia pazei veșniciei româneşti. 

Din tradiţie s'au călit oțeiele ce ne lipseau pentru a putea 
fărămiţa puterea cazematelor, a dobort păsările uruitoare și a zdrobi 
nălucile învesmântate'n fier. 


Cu tradiție s'au plinit degrabă suferințele războinicilor, uneori 
gerul năprasnic, alteori uscăciunea și setea, grija de casă, dorul 
de cei dragi, depărtarea pământului țării şi atâtea altele. 


După această trecere în aducerea aminte a făptuirelor prin 
tradiţie, trebue să aflăm la olaltă și în deplină înţelegere, însuşirile 
ei dăruitoare în războiu şi în vremi de pace. 


Învățământ şi datorie a tuturor este ca fără întârziere, să 
pornim cu pași repezi pentru a face să nască această tradiţie, 
acolo unde din păcate nu este şi să o cultivăm cu grije acolo 
unde, spre mulțumire, este. 

Greutatea la înfăptuirea acestei lucrări este nevoia de a 
transforma o noțiune oarecum abstractă în elemente de trăire 
concretă, cu scopul de a creia prezența continuă a unui spirit de 
ordin înalt, în fiecare dintre ostași, spirit care să poruncească la 
înfăptuiri numeroase și felurite, legate de tradiţie, - 

În arma noastră și în celelalte -în care tradiţia mai străjuește, 
faptele pilduitoare lăsate de înaintași — şi care constitue un bogat 
şi nepreţuit patrimoniu spiritual — trebuesc împrospătate cât mai 
des, de noi și pentru noi, spre a le folosi ca îndreptar de totdea- 
una fie al acţiunilor noastre de viață, fie al pașilor celor noui. 

Acolo unde nu este, trebue ajutat şi venit de sus cu îndru- 
mări, pentru a o face să trăiască, deoarece nevoia este, să avem 
o tradiţie a întregei noastre oștiri, adunată din componentele 
tuturor armelor, 

Se pot găsi mijloacele și oamenii, care vor trebui să lucreze 
viu, pentru a putea să aprindă cât mai repede torța tradiţiei. 

Nevoia unui îndreptar de viaţă ostăşească pe linii de tradiţie 
apare tot mai evidentă, cu atât mai mult cu cât se constată re- 
zultate de netăgăduit din practica ei benevolă. 


Noi călăreții să prindem tare în mâini această armă minu- 
nată ; vârstnicii și mai marii să o poarte zi de zi, pentru a găsi 
toate prilejurile de a o trăi și a o trece celor tineri, înălţându-i 
pe treapta făptuirilor, trecute în veșnicie, ale celor ce îmbogăţesc 
cu nume nepieritoare, paginile scrise numai cu sânge, ale istoriei 
de cinste a Cavaleriei Române. 


Maior, A. Dumitrescu-Jippa 


tradiţiei 


Un Regiment de Roşiori se bate dela începutul războiului 
sfânt, fără încetare, în luptă grea și încordată. Sânge cald şi tânăr 
a curs și curge încă pe urmele victorioase ale Roşiorilor, acolo, 
în luptă neegală, în care numai tăria sufletului de călăreț și a 
conștiinței româneşti, domină puternic numărul enorm al luptători- 
lor inamici, 


Şi printre ei, printre tinerii luptători ai acestui Regiment, și 
pe deasupra lor, freamătă tânăr ca și sufletul lor, gândul și grija 
celorlalți Roşiori, înaintași ai celor de azi, acei care au pus piatră 
de început şi apoi de ridicare a acestui altar preţios al tradiţiei 
armei. 


«Acești luptători ai tradiţiei», vechi ziditori de glorie, rămaşi 
veşnic tineri prin gând și emoție, luptă cu aceiași eroică ţinută 
prin forţa lor sufletească generatoare de bărbăţie, în acelaș gând 
cu luptătorii frontului activ, 


Ostaşi eroi ai trecutelor războaie, ei retrăesc astăzi în mod 
activ viața frontului, a glasului- armelor, a tumultului durerii și a 


înălțării spiritului. Prin atitudinea lor — în care dragostea față de 
cei ce se bat astăzi pentru victorie, dogorește căldura unor suflete 
mari — ei contribuesc în măsură neînchipuit de mare la înviora- 


rea sufletească a luptătorilor din front. 

Faptul se petrece aidoma în toate unităţile de Roşiori şi Că- 
lărași unde generaţiile s'au înfrățit în spiritul tradiţional al subli- 
mei jertfe eroice, 


Colonelul N. Dafinescu, Comandantul unui Reg. de Roșiori 
pleacă din Bucureşti — unde fusese în concediu — înapoi pe 
front, 3 


Inainte de plecarea trenului, este salutat în gară de «un bu- 
chet de camarazi eroi», cum spune în scrisoarea sa Colonelul 
Dafinescu, buchet care avea în frunte pe Colonelul Mora, «pe 
viață» în acest Regiment de Roșiori. Veniseră cu reviste, bomboa- 
ne, scrisori, dar mai ales aduseseră pentru luptătorii din front 
«porunca» de totdeauna: «păstraţi și îmbogăţiți gloria tradi- 
ţiei, pentru a o lăsa şi mai frumoasă generaţiei viitoare», şi aceste 
bunătăţi vin să le încredințeze chiar Comandantului. 

lar când sfintele sărbători ale Paștilor surprind Roşiorii de- 
parte mult, dincolo de zarea răsăriteană, cei de acolo şi cei de 
aici, cei de azi şi cei de eri, uniţi prin acelaș freamăt intens -al 
dragostei. între ostași, își scriu unii altora strămoșeasca urare 
«Cristos a Înviat>, depănând neîntrerupt firul trainic al legăturii 
sufletelor generaţiilor, comoară prețioasă pentru cei de mâine. 

Lăsăm reprezentanţilor acestor două elemente seri și azi» 
să-şi spună singuri cele ce gândesc. 

Cetitorul va înţelege din scrisorile schimbate între Colone- 
lul <ă la Suite» Mora și Colonelul Dafinescu — actualul Coman- 
dant — ce prețioase resurse sufletești rămân celor ce vor urma 
luptătorilor de astăzi, 

Domnule Colonel Mora, 


Rămâne epocală pentru mine dimineața de 9 Ianuarie 1943, 
când în gara de Nord, am fost petrecut la punerea în mișcare a 
trenului, de un buchet de camarazi eroi, în frunte cu Domnia- Voastră. 


Pe mine mă stăpâneşte o încredere oarbă în destinele Nea- 
mului și văd cu preciziune victoria finală, aşa cum numai un 
vizionar de înaltă clasă o poate întrevedea. 

De mic copil am fost educat numai în eroism în familie şi 
în şcoală — în cariera armelor am avut norocul să am coman- 
danți oameni cu aceiaşi educațiune, cari mi-au desăvârșit educa- 
țiunea în această direcțiune - nu văd viața decât în cinste, 
demnitate, conștiința datoriei împlinite, spirit de jertfă, totul în 
slujba ţării. Nimic din bunurile materiale pentru. mine. Sunt con- 
vins că materia, banul ce constitue pentru cei mai mulți 
mirajul vieții, strică caracterul. Cetăţeanul ostaș preocupat de 
materie, devine laș, perjid, necinstit, lipsit de caracter, lipsit de 
convingeri naționale și deci periculos existenței statului — acestora 
le este indiferent scopul statului, patriotismul — spre a intra în 
stăpânirea banului cumpără și vând totul și sunt gata în orice 
moment să-și vândă chiar şi conștiința, dacă şi aceasta poate să 
le aducă bani. 

In scurtele clipe înainte de plecarea trenului, m'am văzut 
cu 26 de ani înapoi, în mijlocul generaţiei eroice care avea un 
crez, care ştia să lupte, care ştia să sufere, caractere de granit, 
cari au realizat România-Mare. 

Și azi mă cutremur și sufletul mij se înalță plin de încredere 
în situaţiile cele mai grele, când rând pe rând am în fața mea 
icoanele foștilor mei comandanți și camarazi eroi. 

Generalul Praporgescu, Davidoglu, Moruzi, Mircescu, Colo- 
nelul nea lancu Călinescu, Căpitanii Muţi Anastasiu, Gigi Deme- 
triadi, Locotenenţii luliu Roșca, Rene Băbeanu, Mora cu Căpita- 
nul său Filitti, etc., etc,, sunt figuri trecute de mult în legendă și 
sunt sigur că mâine când se va scrie epopeia noastră 
națională, vor avea paginile lor sfinte, din cari să se inspire. și 
însuflețească ca și noi azi, generațiile de luptători de mâine ale 
Neamului Românesc. 

In fața acestor icoane eroice ne închinăm când pornim la 
atac, tot lor adresăm rugile noastre când apărăm o palmă de 
pământ, 

Intreg regimentul 9 Roșiori «Regina Elena» trăește prin 

tradiția sa. E 
 Purul eroism stă la baza educațiunei ofițerilor, subofițerilor 
și trupei, 

«Izbânda sau moartea» ne este deviza și toți suntem con- 
vinși că în orice situație vom ieși bine. Lupta românească pe viaţă 
și pe moarte este ţinta fiecăruia. Nici unul din noi nu cere nimic 
dela nimeni. Imbrăcaţi în haina ostășească a perfectei modestii, 
cu surâsul pe buze, cu toţii suntem gata de jertfă pe altarul 
patriei. Jertfe însă conștiente, unul contra zece şi câte odată chiar 
unul contra 100. 

Acestea constituesc secretul operațiunilor noastre victorioase. 
Așa-se explică dece acest regiment n'a cunoscut defecțiunea. In 
toate atacurile am atins obiectivele, câte odată, cu jertfe dureroase. 
In apărare nu s'a cedat odată măcar o palmă de pământ. 

Fiecare din noi, ofițer, subofițer sau simplu ostaș, consideră 
ca 0 supremă datorie executarea misiunei. Nici un obstacol nu i 
se poate pune în calea execuţiei. 

Fiecare porneşte la luptă cu încredere oarbă, fiecare este 
convins de victorie căci unul luptă pentru toţi și toți pentru unul. 

Suprema jertfă pe altarul patriei, cu surâsul pe buze, cu 
fața la inamic și numai în victorie, este ultima dorință a noastră: 
a tuturor luptătorilor. 

Așa înțelegem scopul vieţii noastre, azi, când țara este în 
pericol, 

Totul pentru țară nimic pentru noi. x 

Stindardu | regimentului este acoperil de glorie prin nenumă- 
rate fapte de arme săvârșite de ostașii săi, 

Regimentul de azi este același din trecut și așa se va purta 
până la victoria finală pe care cu toţii o vedem apropiată. 

Azi suntem mai tari ca oricând, azi credem mai mult ca 
nici odată în victorie. 

Pare un paradox, poate, pentru mulți, dar este o  realilate 
pe care numai noi o simțim şi o înțelegem. 

«Nu avem cu cine ne bate». In fața noastră avem puhoiul 
în totdeauna, atât în atac cât și în apărare. O materie însă neîn- 
suflețită, inertă. Slabul nostru regiment condus și animat de suflete 
de elită conștiente, nimiceşte totul în calea sa și câte odată ne 
mirăm şi noi cum s'a putut ajunge obiectivul numai cu 0 mână 
de oameni ! 

Tancuri, spaima tuturor, brandt-uri, mitraliere, artilerie. de 
toate calibrele, amuțesc repede în fața valurilor noastre  însufle- 
fite, bine conduse și perfect educate în eroism. 

Cu astfel de suflete de eroi, ași avea curajul să pornesc 
la șarjă călare în fruntea întregului regiment şi aşi fi sigur de 
victorie ca și odinioară, în ciuda perfecționării armelor de foc 
moderne, 

Suflete pregătite şi educate în eroism, sunt acelea care a- 
nimă armamentul. 

Fără suflet ofelit și călit în eroism nu se poate pune în 
funcție armamentul cel mai modern, nu se poate concepe o ope- 
rațiune, nu se poate întrevedea un succes, 

Cunoscând sufletul eroic ce vă animă precum și inima ce 
palpită și urmărește zilnic și constant acțiunile întregei cavalerii, 
vă transmit în copie : 

Un rezumat rece al acţiunilor ofensive și defensive purtate 
de regiment, 

Câteva din ordinele de zi date pe regiment asupra modului 
de comportare în lupte a câtorva din camarazii mei ofițeri, sub- 
ofițeri și ostaşi. 

Sunt din ultimele operațiiini. Când ne vom întâlni cu eşa- 
lonul de bagaje, vă voi mai expedia şi ordinele de zi din trecut, 
cari sunt sigur că vă vor întineri, trăind cum trăesc şi eu azi 
viața de ostaş în gradul de locotenent, 


Din partea camarazilor vă. transmit cele mai respectoase 
mulțumiri. față de atenţia ce le-aţi acordat cu bomboanele dela 
Capşa, revistele cu fete frumoase, cari i-au silit, privindu-le, să 
mai viseze clipe trăite în realitate alături de cine le-a fost drag 
și scrisoarea ce le-a înălțat sufletele lor de adevăraţi eroi. Tot 
deodată vă asigur că respectă tradiția şi că vor lăsa moștenire la 
viitorii ostaşi de mâine o tradiție mai glorioasă căci situația de 
azi este mai favorabilă în fapte mari ca în trecut. 

Personal mă asociez la gândurile camarazilor mei şi vă asi- 
gur că este .bine oricând și ori unde mă îndreaptă misiunile încre- 
dințate bravului meu regiment. 


P. S. De sfintele Sărbători ale Paștelui vă adresăm din 
toată inima şi cu toată credința ostăşească urarea 
tradițională „Cristos a înviat!“ 


ss, Colonel, N, Dafinescu 

București, Aprilie 1943 


„Adevărat a înviat“, iubite Dafinescu 


Oricât de mare ţi-a fost surpriza și bucuria sim- 
țită în gara de Nord, când alături de eroicul grup de 
ofițeri venit să conducă și salute de plecare pe vitea- 
zul și neînfricatul lor comandant, te priveam şi ascul- 
tam cu admirațiune și încredere complectă simțind prin 
Dta. spiritul de glorie şi sacrificiu al întregului regi- 
ment de roșiori, nu va putea depăşi pe aceea provocată 
de scrisoarea primită eri, scrisoarea de rară înălțare 
sufletească și patriotism desăvârșit. 


Scrie de acolo din Caucazia, Colonelul Dafinescu, 
viteazul -comandant și cavaler al ordinului «Mihai Vi- 
teazul», scrie despre' ofițerii și soldații lui, ai celui mai 
glorios regiment de cavalerie — al 9-lea de roșiori — 
el exponentul bravilor, scrie exprimându-și siguranța 
în victorie mai mult decât oricând, scrie Dafinescu, 
comandantul și soldatul patriot hotărât, lui Mora al 
lui cu a cărui şimțire și înflăcărare se contopește de 
aproape 30 de ani de când s'au legat în războiul 
întregirii în brigada 2-a de Cavalerie, el în al 4-lea 
eu în al 9-lea de roșiori, înapoindu-ne victorioși și 
fericiți de victoria realizată pentru menținerea căreia 
astăzi se luptă fără răgaz cu un dușman de secole ce 
va trebui doborât, indiferent de sacrificiu. 


Pentru desăvârșita încredere și splendidele asigu- 
rări de victorie te felicit, mândru de a fi unul dintre 
cei mai modești înaintași care au creat tradiția călău- 
zitoare a victoriilor fără sfârșit, de a fi unul dintre 
aceia care şi-a oferit viața pentru ca să rămână „pe 
viață“ în al 9-lea de roșiori. 

lar ca - admirațiune şi recunoștință a meritelor 
strălucite înscrise de regimentul D-tale, voi transmite 
mai departe scrisoarea primită, călăreţilor noştrii înain- 
ași: Generalii: Schina, Odobescu, Botescu,  Filitti, 
Ghica, Râmniceanu, Korne și Colonelilor Călinescu, 
Crăiniceanu, Sotir, Măinescu, s. a, 

In fața stindardului regi;nentului glorios, mă în- 
chin cu respect și admirațiune. 


Eroilor căzuţi pentru Ţară, Rege şi Conducător 
un pios omagiu de recunoștință. 

Vitejilor — ofițeri şi soldați — prin bravul lor 
comandant, toată admirațiunea și gloria Victoriei. 

Te îmbrățișez cu urarea cea mai caldă de sănă- 
tate şi înapoere victorioasă în fruntea eroicului regi- 
ment de roșiori, 


Lt. Col. ss. MORA 
să la suite» în Reg. 9 Roşiori 
«Regina Elena» 


cțiunile unui grup 
de cercetare 
de C. A. 


Acţiunile Grupurilor de Cercetare în actualul războiu vin 
să ne înfățișeze o gamă largă de misiuni, care pe cât de variate, 
tot pe atât de folositoare au fost Marilor Unităţi — Corpuri de 
Armată şi Divizii de Infanterie — pe lângă care au operat, 

Dacă Diviziile noastre de Cavalerie şi-au căpătat în actualul 
războiu un renume ce va dăinui peste veacuri, prin înfăptuirile şi 
sângele cu care ostașii lor au știut să scrie pergamentele. istoriei 
românești a vremurilor noastre, Cavaleria Grupurilor de Cerce- 
tare, — trăind mai restrâns, întrun anonimat legat de'tradiția ei — a 
ştiut să se facă preţios tovarăș de luptă al atâtor M.U. de toate 
armele, care prin operaţiunile lor au venit să așeze vânjoase urme 
de putere românească până'n malurile Volgei şi ale Caspicei. 


Prezentarea rândurilor de față urmărește un întreit scop: 

— a face cunoscut camarazilor din armă, contribuţia la bă- 
tălie a Cavaleriei de Corp de Armată în actualul războiu ; 

— a pune în lumină varietatea misiunilor primite de un Grup 
de Cercetare afectat unui Corp de Armată și felul cum şi-a în- 
deplinit aceste misiuni ; 

— a înlesni prilej de analiză acţiunilor executate de un Grup de * 
Cercetare, în comparație cu prescripţiunile regulamentare și învă- 
țămintele tactice anterioare războiului. 


Ei 

La 12 Maiu 1942 unui Corp de Armată român i se afec- 
tează un Grup de Cercetare de C. A., ce sosea cu calea ferată; 


la Dniepropetrowsk în zilele de 12 și 13 Mai. și 

Schița No. 1. 

Punerea la dispoziţia Corpului de Armată a acestui Grup 
(13 V, 1942), coincide. cu începerea ofensivei ruse la Isjum 
(schița No. 1), când forțele sovietice căutau să rupă punga cre- 
iată încă de pe timpul iernei 1941/1942, pentru a cuceri Harcho- 
wul, după care urmau să acționeze spre Nipru şi apoi în lungul lui. 


I. Bătălia dela Harchow. 
13 V, — 26 V. 1942, 


La 13 Maiu frontul dintre Grigoriowka şi Balakeya, pe fața 
de Nord Vest a pungei, este nevoit să cedeze, datorită presiunei 
forțelor ruse mult superioare şi din această cauză Corpul de Ar- 
mată român se vede surprins la această dată, cu flancul stâng 
descoperit, 


Grupul de Cercetare este deplasat repede din Dniepro- 
petrowsk, pe două eșaloane, în trei etape (două de zi şi una de 
noapte) şi soseşte în zona Tschernowitschna (schița No. 2) după 
199 km., în dimineaţa de 16 V. ora 3, cu caii destul de obosiţi, 

Comandantul Grupului primește la ora 5,40 dela C. A. un 
ordin special de operaţii, prin care se ordonă să se continue mar- 
şul până la Gladgowka unde Grupul urma să între sub ordinele 
Detașamentului General G., constituit ad-hoc pentru siguranţa 
stângei C. A. 

La Gladkowka, deoarece inamicul se infiltrase înapoia stân- 
gei C. A,, între râul Bogataia și şoseaua Grigoriowka — podul 
peste Orel, Generalul Comandant al Detaşamentalui dă ordin 
Grupului să treacă imediat la «curățirea» acestei zone, gravitând 
cu grosul pe direcţia Ecaterinowka — Dmitriewka, se preciza 
totdeodată și flancul trupelor proprii. 

Pe baza acestui ordin, Grupul s'a pus în marș pe direcţia 
ordonată la ora 8, realizându-se dispozitivul din (schiţa No. 2; 
oamenii şi caii foarte obosiţi. 

Pentru îndeplinirea misiunei, Grupul trebuia să ia contactul 
şi după aceia să respingă inamicul din zona ordonată. , 

Înaintarea s'a executat până la N. W. de Stero Ternowatka 
unde Grupul este nevoit să descalece, fiind primit cu focuri de 
artilerie, Se continuă înaintarea pe jos şi de pe linia satelor Dmi- 

triewka — Wakowje, Grupul este primit cu focuri de arme auto- 
mate, aruncătoare și artilerie, Ambele escadroane înaintează pen- 
tru lupta pe jos, apropiindu-se de satele Dmietriewka şi Wokowje, 
ce erau ocupate de inamic. Pe această linie Grupul a fost nevoit 
să rămână până la căderea serei, deoarece forțele sovietice din 
faţă, fiind superioare numericește, încercările Grupului de a res- 
pinge rezistenţa inamicului pentru a continua înaintarea, nu au reuşit, 

Deși trupa a intrat obosită în luptă din cauza marșurilor, ea 
s'a arătat bravă în acţiune, avântându-se cu mult elan în această 
zi în care unitatea sărbătorea și botezul sângelui. 

Focul caută a se înteți și mai mult, când la circa 2-3000 
metri spre Nord de satul Wakowje, se putea distinge la binoclu, 
debarcări de trupe dintr'un şir de 30 autocamioane, la care se ală- 
turau şi tunuri tractate ; inamicul se pregătea să-și reia atacul. 

După o pregătire intensă cu aruncătoare şi artilerie, către 
ora 19, inamicul întărit, cu efective proaspete, atacă puternic 
Escadronul 2 căutând al împresura prin debordarea flancurilor ; 
în acest timp Escadronul 1 era încleştat de focul inamicului, 

Legătura cu stânga Detașamentului (un Batalion de Infan- 
terie) deși se căutase insistent, ea nu putuse fi realizată. 

In “aceste condițiuni, cu amândouă flancurile descoperite, 
Grupul este nevoit în cursul nopței să se replieze cu dreapta pe 
satul Staro Ternowatka iar cu stânga pe Orel. 

In ziua de 17 V. Escadronul 2 primește misiunea de a su- 
praveghea și apăra trecerile şi vadurile de peste Orel, până la 
confluența cu Bogataia (circa 30 km.), deoarece erau informațiuni 
că inamicul se infiltrase în lungul văei Bogataia ; rămâne în ace- 
astă situaţie până în seara de 18 V. când este înlocuit de o uni- 
tate de pionieri, pentru a fi lăsat liber să treacă la altă misiune. 

In acest timp Escadronul 1 trimite recunoașteri spre Constan- 
tinowka pentru a informa și a lua legătură cu trupele germane ce 
se retrăseseră în acea direcţie «(schița No. 3); satul Constanti- 
nowka era liber de inamic și unităţi germane ocupau o poziţie la 
West de râul Bogataia. Faţă de această situaţie Escadronul trece 
la curățirea spaţiului cuprins între râul Bogataia, Orel și șoseaua 
Tscherno Glazowka — Constantinowka, misiune ce trebuia exe- 
cutată cu mare prudenţă, pentru a nu fi încercuit. 

În dimineața de 19 Mai Generalul Comandant al Detașamen- 
tului dă ordin Comandantului Escadronului 2, care se prezentase 
cu întreg Escadronul la Gladowka (. C. al Detaşamentului), să 
plece imediat (ora,4) cu trei plotoane, deoarece unul rămăsese 

la Gladowka şi să restabilească situația în sectorul unei companii 
de pionieri, pe Orel, în dreptul satului Leninskoje, companie ce 
fusese nevoită să cedeze în fața a două batalioane inamice. Co- 
mandantul Escadronului se îndreaptă în grabă spre locul ordonat 
unde găsește pe Lt. Colonelul Comandant al subsectorului care-l 
orientează sumar. Se vedea foarte bine aspectul luptei, pionierii 
se retrăgeau, iar la coastă începea să apară primele elemente ina- 
mice ce exploatau, Comandantul Escadronului nu a mai așteptat, 
a trecut în fruntea la 2 plotoane, a comandat galop pe direcţia 
inamicului, profitând de anumite cute ale terenului nebătute, și în 
năvala cailor, cu strigăte de sura», se apropie de elementele ina- 
mice în mişcare, care înspăimântate părăsesc linia pe care ajun- 
sese şi fug. i 

Călăreţii profită de aceste momente prielnice ale încetărei 
focului, descalecă şi pornesc la atac, coboară în vale după ina- 
mic, antrenând cu ei pionierii ce până atunci fuseseră nevoiţi să 
se retragă și care încep să prindă curaj restabilind astfel situația, 
aruncând inamicul peste Orel. Escadronul se fixează la teren şi 
ţintueşte, cu focul plotoanelor sale, inamicul care nu mai poate să 
facă nici o mişcare, 

După îndeplinirea misiunei, şi cu pierderi foarte mici, Esca- 
dronul către ora 22 a fost înlocuit de o unitate de infanterie și 
readus la Gladkowka. 

În ziua de 20 V. Escadronul 1 ocupă satul Schewcenkow cu 
faţa spre Staro Ternawotka, care fusese ocupată de inamic în ajun, 

“ Inamicul deschide disdedimineață foc puternic asupra satului 
şi pornește la atac, dar încercarea dă greş cu foarte multe pier- 
deri pentru trupele sale, 

In aceiași zi Escadronul 2, pe baza ordinului primit, porneşte 
repede spre Staro Ternawotka unde se găsea și un Grup de Cer- 
tetare Divizionar, pus recent la dispoziţia Detașamentului și care 
raportase că se găsea într'o situație foarte grea, pe punctul de a 
fi încercuit, 

Escadronul ajunge la grupul de Cercetare, care obținuse 
între timp să se sustragă încercuirei și împreună, spre seara zilei, 
pornesc la atac şi recuceresc satul Staro Ternowotka, află 
dela prizonieri că vor fi atacați a doua zi de 2-3 batalioane 
inamice, x 

In cursul nopţei de 20/21 Escadronul 1 face siguranţa flan- 
cului și spatelui unui Divizion de artilerie german care avea po- 
ziţie pe valea Bogataia , în dimineaţa de 21 V. Escadronul 

trece râul Bogataia şi. face legătura cu un Regiment 
de infanterie german ce se găsea la vest de râu în zona 
Konstantinowka. Regimentul urmând să execute în ziua de 22 V. 
un marş spre Tscherno Gladkowka, unde intra sub ordinele C. 
A. român, cere Escadronului să-i facă siguranța, deoarece urma 
să treacă printr'o zonă în care inamicul se infiltrase ; Escadronul 
în deplină înțelegere, satisface cererea Regimentului german. 

Bscadronul 2 în zorii aceleiași zile fusese atacat de două 
batalioane și silit să se retragă din Staro Ternowotca pe crestele 
dela sud de sat, unde se organiza la teren, când i se ordonă să 
meargă la Novo Dimitriewka în rezerva Detașamentului, pentru a 
face siguranța contra partizanilor, care începuse să acționeze ; de 
aci, Escadronul 2 la 22 Mai primește misiunea ca împreună cu 
o unitate germană de care de luptă, să atace și să cucerească 
satul Ogiewo. Se execută o manevră de învăluire pe la Nord 
West de Staro Ternowotka și inamicul este silit să se retragă lup- 
tând, Către ora 18 s'a început curățirea grupului de sate Ogiewo 
Waltkovitz ; când plotoanele intrau în sat inamicul a început o 
acţiune de infiltrare în dispozitivul plotoanelor. Escadronul a luat 
formaţia în «arici» hotărît să reziste încercărilor de pătrundere şi 
de încercuire pe timpul nopţii. & 

Către ora 4,30 Escadronul a trecut la curățirea satelor şi 
izgoneşte ultimele elemente inamice. 

La 23 V. inamicul căutând să rupă lupta, pentru a-și retra- 
ge forțele ce se vedeau încercuite, datorită acțiunei mari de în- 
chiderea pungei, întreprinsă de trupele germane blindate pe direc- 
țiunea Slawianska — Balakleya, Detașamentul General G. trece la 
atac și apoi la exploatare pe două coloane cu scopul de a ajunge 
dincolo de Orel şi a concura la distrugerea forțelor inamice încercuite, 

Escadronul 1 primeşte prin Radio dela un Grup de Cerce- 
tare Divizionar, ce se găsea și el sub ordinele Detașamentului Ge- 
neral G. ordinul Detașamentului de a se deplasa prin marș forţat în 
regiunea înălţimelor N.E. Ogiewo pentru a face siguranța trupelor 
noastre ce vor acționa spre Saschnowtschina (coloana de Nord), 

Escadronul terminând misiunea de siguranță ce o făcuse re- 
„gimentului german de infanterie, pornește repede în marș şi ajunge 
la Dimitriewka către ora 19 unde ia legătură cu Grupul de Cer- 
cetare Divizionar și rămâne peste noapte făcând siguranţa pe stânga. 

Escadronul 2 este pus la dispoziţia Coloanei de Sud ce 
urma să acţioneze în cursul aceleiași zile spre Leninskoje. Esca- 
dronul este primit cu focuri de arme automate la Cuza Hanevre, 

unde printr'o manevră reușește să facă prizonieri, Escadronul in- 
tră întrun câmp minat la Est de Schaschnowschina și are câteva 
pierderi ; inamicul se retrage spre Ligowka hărțuit fără încetare de 
Cavaleria noastră. 

La 24 V. cele două coloane ale Detaşamentului General G. 
îşi continuă misiunea. Escadronul 1 întărit cu o grupă mitraliere 
şi o secţie tunuri 76,2 este trimis înainte spre Mihailowka pentru 
a forța Orelul și a ocupa înălțimele Est Orel dela Oleynski. Es- 
cadronul atacă, forțează trecerea peste Orel şi cu multă hotărîre 
şi curaj, ocupă satul Oleynski ; inamicul se retrage lăsând pe te- 
ren numeroși morți, arme şi material. Deoarece însă coloana dela 
Sud era oprită şi se lupta la West de Orel pentru cucerirea satu- 
lui Mariewka și pentrucă se desemna dela inamic un contra atac, 
în flancul drept al Escadronului 1, dinspre Sud, Escadronul pri- 
mește ordin să se retragă pe malul de Vest al râului. 


Escadronul 2 pe timpul atacului Coloanei de Sud a avut 
misiunea de a executa siguranța pe flancuri și diferite legături, 
toate în folosul acestei Coloane. 

Ulterior la 25 V. Escadronul încadrat la dreapta și la stân- 
ga de câte un Grup de Cercetare Divizionar, primeşte ordin să 
înainteze pe direcția Kooperatowka — Bijilejewka pentru a inter- 
cepta cât mai repede calea ferată Krasnopawlowka — Harchow ; 
„și această misiune este dusă la îndeplinire, 


La 20 V. dimineaţa, toate Grupurile de Cercetare (unul C. 
A, şi două de Divizii) au fost adunate la Kooperatowka, unde 
Generalul Comandant al Detașamentului a mulţumit, elogiind ac- 
ţiunile Cavaleriei Grupurilor de Cercetare. 

Detaşamentul General G. deși constituit din unități diferite, 
dintre care unele intrau pentru prima dată în luptă, atacat tot 
timpul și amenințat cu încercuirea, a rezistat cu eroism și și-a 
îndeplinit până la capăt misiunea. 


Grupul nostru de Cercetare a luptat timp de 13 zile, în flan- 
cul descoperit al unui C. A. cu - nemăsurată bravură, în misiuni 
de o varietate deosebită, schimbând de misiuni întrun ritm neaș- 
teptat, pentru a se găsi totdeauna la timp acolo unde însușirile 
armei şi nevoia Comandantului îl cereau, 

Marea contribuţie a acestui Grup de Cercetare, în cadrul 
misiunii Detașamentului General G., a fost că a asigurat continu, 

prin luptă, stânga acestui Detașament, a atacat brav atunci când 
Detașamentul era pe punctul de a fi încercuit, iar în ziua, când 
inamicul și-a pierdut puterea, s'a aruncat nesățios asupra lui, 

Grupul de Cercetare a fost întrebuințat întrunit, numai în 
ziua de 16 Maiu, iar după această dată, Escadroanele sale au 
primit misiuni separate , Escadronul Armament Greu se găsea 
împărţit la cele două Escadroane. E 

Ruperea unei unități organice nu este de recomandat, totuşi 
Detașamentul General G. a fost nevoit să recurgă la această mă- 
sură, deoarece în misiunea grea pe care o avea de îndeplinit, s'au 
ivit continu situațiuni în care se prezenta nevoia, ca o unitate. 
mobilă, de valoare mai mică decât a unui Grup de Cercetare 
C,A., să treacă -urgent la misiuni ce reclamau în primul rând 
viteza, 

Misiunile executate, fie de Grup fie de Escadroanele sale 
pe timpul desfășurărei bătăliei dela Harchow (1942) au fost : 

— Siguranţa unui flanc descoperit. 

— Supravegherea pe un obstacol râu (front larg). 

— Umplerea unui gol. 

— Siguranţa trupelor de alte arme, pe timpul deplasărei lor. 

— Atacuri, 

— Contra atacuri pentru restabilirea situaţiei, 

— Exploatarea succesului, 

— Cucerirea unor puncte obligate de trecere. 

— Înterceptări de comunicații. 

— Legătură, 

Cu mulțumirea împlinirei acestor misiuni, la care s'a depus 
multă trudă şi deosebită bravură, Grupul de Cercetare priveşte, 
alături de celelalte unități germane și române, în zilele de 25 și 
26 Maiu 1942, spectacolul înfiorător depe valea Bereka, la care 
se prezentau resturile fără viață a circa 30 M. U. sovietice. 

A doua zi numai, după sărbătorirea marei victorii dela Har- 
chow, Grupul de Cercetare este pus la dispoziția Grupărei Ger- 
mane <K> (Eșalonul imediat superior C, A.). 

Aceasta îi dă ordin să se pună în marș repede și să ocupe 
"poziţie la Sud de râul Bereka între Privolie şi Secretarowka cu 
misiunea de a intercepta comunicațiile ce veneau dela Nord de 
Bereka și a nu permite inamicului să iasă din cerc (schiţa Nr, 3), 

Moralul ofiţerilor şi trupei era excelent, caii însă avuseseră 
de suferit, deoarece nu mâncaseră grăunțe de vre'o câteva zile 
iar șeile nu fuseseră scoase de aproape două săptămâni, 

Se procedează la inventarierea capturilor și la numărarea 
prizonierilor : 
— 1000 prizonieri. 
— 16 aruncătoare. 
— 32 pistoale mitraliere. 


— 3 autocamioane, 
— 10 căruţe cu cai și harnașament, 
— 96 cai, 


— armament și muniţiuni, 


II. Pregătirea şi forțarea Doneţului 
30, V. — 1. VII. 1942. 


Escadroanele se instalaseră în dispozitiv pe Bereka, înce- 
puseră patrulările și nu se prinsese bine la lucru călăreţi, că un 
alt ordin trimite Grupul, să păzească calea ferată între Lozovaja 
şi Gavrilowka (schiţa No. 4), unde se produsese serioase acţiuni 
teroriste ; se cerea paza gărilor, a lucrărilor de artă și patrulări 


„pe calea ferată. 


La Star Bliznezy unde se instalase P. C. al Grupului, so- 
seşte şi trenul regimentar care nu se mai văzuse de mult, deoarece 
escadroanele operând separat și pe direcţii deosebite, el fusese 
îndrumat dintr'o parte în alta; în plus trebue mărturisit că nu 
prea putuse ţine scara la marea grabă a escadroanelor, 

Misiunea continuă a se executa până la 9 Iunie, când Cor- 


pul de Armată român ia din nou Grupul de Cercetare sub or- 
dinele sale și-l deplasează în trei etape de circa 40 km. dela Star 


„Bliznezi la Alexandrowka unde Grupul intră sub ordinele Deta- 


șamentului Taranowka, constituit cu misiunea de a curăţi zona 
păduroasă dintre Taranowka şi Glinitsche de partizani, parașutiști 
şi de grupuri răzlețe inamice (schiţa No. 5). 

Grupul se deplasează la 12 lunie în zona Taranowka, tri- 
mite, recunoaşte şi curăță zona păduroasă cuprinsă între Tara- 
nowka — Calea Ferată — Isokolowo — Doneţ — Smijeu și în- 
chide pe aliniamentul Taranowka — Smijeu orice încercare a ina- 
micului de a se retrage spre Nord sau Nord-West. 

După aceasta, într'o fază următoare, strânge cercul, pe ali- 
niamentul din schiță, în legătură cu restul Detașamentului care 
venea în curăţire dela Sud spre Nord, 

Se trimit recunoașteri pe itinerarii bine stabilite, -iar în faza 
Il-a escadroanele trec pe o singură linie, Grupul păstrându-și o 
rezervă de 1 ploton mitraliere şi 1 grupă a. c. 

Operaţiunea se execută în patru faze, iar după atingerea 
fiecărui obiectiv, escadroanele trebuiau să se instaleze, să organi- 
zeze planul de foc, să ia măsuri'de siguranță înainte, înapoi şi 
pe flancuri și să-și organizeze apărarea aeriană, 

Escadronul 1 curăță 11 sate şi pădurile din zonă, iar Es- 
cadronul 2 altele șase şi acoperirile întâlnite. 

In seara primei zile se atinge obiectivul ordonat. 

In a doua zi (13. VL). s'a strâns cercul şi s'au găsit ascunşi 
în pădure câţiva partizani, tineri între 18—20 ani, cari au divulgat 
numele și ascunzișul șefilor lor. La ora 18 este prins șeful tuturor 
partizanilor din regiune, care la rândul lui dă în vileag toată or- 
ganizaţia. Sunt trimise patrule și rând pe rând sosesc în grupe, 
arestaţi, toți partizanii , până în noapte se adunase 43 de partizani. 

Se află codul de semnale cu cari lucrau partizanii, de exemplu: 

— 3 rachete roşii = bombardaţi regiunea cuprinsă în triun- 
Altul da a 

— 3 rachete albastre, trase din puncte diferite = zona în 
care ne găsim (partizanii), 

La 16 lunie se" primește ordin dela Corpul de Armată prin 
care înceta misiunea Detașamentului Târanowka. Grupul de Cer- 
cetare trece din nou la dispoziţia Grupărei Germane <«K» şi se 
deplasează din Asjejewka la Alexeyewka (60 km.), 

In ziua de 22 lunie Grupul este deplasat în Gussurowka 
unde ajungând, intră întrun câmp de mine și are mici pierderi, 

Divizia germană sub ordinele căruia fusese pus Grupul, 
constitue un Detașament compus dintr'un batalion infanterie uşoară 
şi Grupul de Cercetare sub comanda Comand. Grupului, cu mi- 
siunea de a ocupa un sector pe Doneţ între Saliman (exclusiv) 
şi Bairak (inclusiv) (schița No. 6), pe o porţiune secundară de 
front, în timp ce urma pe altă direcţiune Divizia să execute for- 
țarea Doneţului, în cadrul unei manevre pentru cucerirea Isjumului, 

Se cucerește orașul Isjum. Grupul de Cercetare este depla- 
sat apoi la Kune pentru a face siguranța pe stânga unei Divizii 
Germane şi de acolo la Pawlowka unde îl găsim la 26 lunie. 

La 27 lunie se primeşte ordin dela Corpul Român prin care 
Grupul de Cercetare este pus la dispoziţia unei Divizii Germane 
de siguranță, care-i ordonă să se deplaseze la Tscherwony Doneţ, 
pentru a lua parte, împreună cu alte unități germane și române, 

la curățirea zonei păduroase dela West de Isjum, (schiţa No. 7). 
Se descoperă 4 depozite de muniţiuni şi multe adăposturi întărite 
în interiorul pădurei, 

Operaţiunea s'a executat în două zile și a fost foarte grea, 
datorită terenului nisipos şi lipsei complecte de apă ; s'au predat 
prizonierii și materialele capturate Comandamentului german, care 
a arătat mulțumiri pentru felul cum Grupul de Cercetare şi-a 
îndeplinit misiunea. 

Corpul de Armată român, rămânând în defensivă pe Oskol, 
Grupul de Cercetare, după lupte duse încontinu timp de 50 zile, 
este trecut la 1 lulie în rezervă la Katerinowka cu 'misiunea de a 
fi gata a interveni în folosul M. U. din linie, 


Pe timpul acestei faze de operaţiuni, Grupul de Cercetare a 
lucrat tot timpul înțrunit şi a executat următoarele misiuni: 

— Paza unei căi ferate, contra acţiunilor teroriste, pe o 
lungime de 50 km. 

— Curăţirea de partizani a unei zone păduroase, 

— Ocuparea unui front secundar cu misiunea de fixare, pe 
timpul atacului Diviziei la care Grupul fusese afectat, 

— Siguranţa flancului descoperit al unei Divizii ce manevra 
larg în cadrul Armatei, 

— Curăţirea de resturile unităţilor sovietice a unei păduri 
cucerită prin manevră, 

— În rezervă de C. A, 


Toate aceste misiuni, ce au fost încredințate Grupului de 
către Comandamentul German, au avut la bază întrebuințarea 
logică a proprietăţilor caracteristice a acestei unităţi de Cavalerie : 

— viteză, 

— mobilitate, 

— îndrăsneală, 

— putere de foc, 


Paza unei căi ferate pe o lungime de 50 km. nu putea fi 
executată de nici o unitate de altă armă în mai bune condițiuni, 

La fel, curățirea pădurilor de partizani şi de fugari, nu se 
putea executa repede decât numai de o unitate de Cavalerie, 

Cât priveşte misiunile de siguranța unui flanc descoperit și 
ocuparea temporară a unui părți de front secundar, ele sunt 
misiuni corespunzătoare armei, 

Schița No. 7. 


feo Jig 


III. Urmărirea între Oskol și Don. 
8 VII, — 23 VII. 1942, 


In noaptea de 7/8 lulie, Grupul de Cercetare ce se găsea 
în rezerva C. A. primește ordinul prin care este pus la dispoziția 
Diviziei din Centru «(C. A. avea trei Divizii în linie, în acest 
scop este deplasat la lassinowat pentru a fi în măsură să treacă 
Oskolul şi să fie întrebuințat ca Detașament de urmărire, 
(schița No. 8). 

Trecerea Oskolului se execută în dimineaţa de 8 lulie prin 
punctul Gorosowatka într'o regiune complect nisipoasă care a 
îngreunat foarte mult înaintarea. Grupul depășește capul de pod 
cucerit de Divizie, ia contact cu ariergărzile inamice şi trece la 
urmărire pe direcția Borowaya-—Melowatka cu un Escadron în 
avangardă. Până seara parcurge 40 km. și atinge obiectivul ordonat, 
râul Krasnaia. 

In ziua de 9 lulie la ora 3 Grupul avea ordin să împingă 
cât mai mult la Est de Krasnaia pe direcţia Starobelsk, artileria 
coloanei Nord avea ordin să sprijine până la limita bătăii acţiu- 
nea de trecere a Grupului peste Krasnaia. 

De data aceasta Grupul merge cu un ploton în avângardă 
şi unul în flangardă spre Sud. 

Din pădurile dela 20 km. Vest Melowatka avangarda este 
primită cu focuri. Grupul împinge grosul pe linia avangărzei, atacă 
şi cucerește pădurea ; inamicul se retrage și deschide din nou foc 
de pe dealul imediat Sud-Vest Melowatka. Se atacă și aceste 
rezistențe şi în fața impetuozităței atacului, două plotoane inamice 
se predau cu tot armamentul lor. 

Se atacă apoi orășelul Melowatka şi către ora 18 după 
atacuri înverșunate Grupul cucerește înălțimile dela N. E. Melo- 
watka. 

In această zi s'au parcurs 35 km., sau dat două atacuri şi 
alte lupte secundare executate de subunități. 

Pentru ziua de 10 lulie, Grupului i se dă sub ordine, Gru- 
pul de Cercetare al Diviziei şi o baterie, urmând să se formeze 
un Detaşament care cu începere dela ora 5 să continue urmă- 
rirea spre Barikino. 

La ora 9,15 avangarda Grupului atacă prin surprindere o 
coloană inamică ce se retrăgea spre Motski, s'au luat prizonieri 
circa două plotoane, 


=:90 = 


La 11 lulie Grupul parcurge 40 km. spre Starobelsk după 
ce dă o serie de atacuri succesive contra ariergărzilor. 

Pentru 12 lulie Detașamentul de urmărire trebuia să mane- 
vreze pela Sud orașul Starobelsk. La ora 3,30 +se pune în marş 
şi la Est de Starobelsk respinge o companie inamică sprijinită de 
artilerie, In dreptul localităței Schewtschenko Detașamentul este 
oprit de o rezistență puternică. Se manevrează pe la Sud-Vest 
cu 2 plotoane, iar grosul asaltează poziţia inamică, sprijinit de 
baza de foc. Inamicul slăbeşte lupta și în fața elanului atacatorilor 
începe retragerea, După 4 ore de luptă satul Schewcenko este 
cucerit, S'au capturat 8 ofiţeri, 184 trupă și mult material. In 
această zi s'a parcurs 34 km., întâmpinându-se totdeodată și rezis- 
tenţa unei poziții dârz apărată de inamic. 

Detașamentul continuă înaintarea în 15 lulie pe direcția 
Starobelsk-—Belowodsk. La Est de Plaskij avangarda este primită 
cu focuri de arme automate și aruncătoare, Satul a fost atacat şi 
cucerit după 3 ore de luptă. S'a reluat înaintarea și la Lewrug 
inamicul opune o puternică rezistență cu toate categoriile de arma- 
ment și artilerie. Un escadron din Detașament se infiltrează în sat 
pela Nord-Vest şi obligă inamicul să se retragă. La ora 19,30 
Detașementul intră în Belowodsk unde face legătura cu trupe 
motorizate germane ce intrau în oraș dinspre Nord. Detașamen- 
tul parcurge în această zi 45 km,, execută lupte continue şi 
reuşeşte să captureze 350 prizonieri şi material. 

In ziua de 14 lulie Corpul de Armată constitue un Deta- 
şament compus din Grupul de Cercetare C. A. + 2 Grupuri 
Cercetare Diviz, + 1 Divizion a 2 baterii, sub comanda Coman= 
dantului. Grup Cercetare C. A. în satul Novo Gregowski cu 
misiunea de a înainta spre Voloschino şi a ocupa această locali- 
tate, Întreaga zi este necesară constituirei Detașamentului și axărei 
pe direcţie, se parcurge 65 Km. și se ajunge la Nowo Gregowski 
la ora 21. Se odihnesc caii şi la- ora 3 dimineaţa se reia înain- 
tarea spre Woloschino, La ora 8,45 avangarda Detașamentului 
(un ploton) ia contactul cu inamicul la Nowo Ruskay ; inamicul 
surprins de focurile avangărzei se predă în întregime, captu- 
rându-se 648 prizonieri, o coloană de căruțe, 8 tractoare, 2 mitra- 
liere şi numeros material. 


Prin ocuparea satului Nowo Ruskay s'a deschis drumul unui 
Grup de recunoaștere german motorizat care fusese oprit la 
Malskichino ; se parcurge și în această zi 30 km, 

Pentru 16 VII. C. A. primeşte ordin să continue înaintarea 
spre Milerowo și să urmărească inamicul. Detașamentul trebuia 
să înainteze cu îndrăsneală, pentru a intercepta retragerea inami- 
cului spre Milerowo. 


"Execuţia : «schiţa Nr. 9). 
Ora 4. — marş dela Woloschino pe direcţia ordonată, 


— dispozitiv; — 3 patrule cercetare, 
— Avangarda (| Plot, + 1 tun 76,2), 
— Flangardă pe dreapta: un Grup 
Cercetare Divizionar, 


Ora 6. — se depăşeşte infanteria: la 3 km. Vest Ssulin. 
— avangarda este primită cu focuri de arme auto- : 
mate şi brandturi de pe crestele Nord şi Est 

Ssulin şi se încleştează de inamic. 


Ora 7. Detaşamentul dă o nouă avangardă, părăseşte șo- 
seaua și se îndreaptă peste câmp, pe direcția: 2 km. Sud Ssulin 
— 4 km. Sud Grecowo — Turowerof. 

Terenul: platouri brăzdate de văi paralele dela Nord spre 
Sud. 

Intregul Divizion este bătut din stânga de artileria inamică, 
de pe înălțimele Nord Ssulin , trecându-se din timp la formațiunea 
de apropiere până la grupe și mişcarea executându-se în trap viu, 
pierderile au fost mici, 

Nu se poate trece peste acest moment din acţiunea Deta- 
şamentului, fără a-l releva deoarece el constitue unul din cele 
mai frumoase spectacole de război ale Grupului. 

Intreg Divizionul, desfășurat în marş de apropiere cu grupele 
prin flanc câte unul, bătut timp de '/, oră de focuri de artilerie, 
S'a înaintat într'o ordine perfectă, în trap viu, fiecare Comandant 
la locul său, explozii şi fum de spargeri de proectile, ici colo câte 
un cal lovit, însă fiecare subunitate păstrându-și direcţia și forma- 
ţia sa, ca şi pe câmpul de exerciţii. 

Din cauza terenului frământat şi al vitezei, Escadronul de 
armament greu şi artileria rămân mult în urmă, divizionul rămâ- 
nând numai cu o grupă de mitraliere. 

Ora 9. Patrulele descoperă coloane mari de infanterie (câteva 
regimente) şi artilerie, cari se retrăgeau pe valea Grecow:-— Ni- 
colaewski spre Sud Est, 

Primul Esoadron se apropie de creastă și deschide foc pu- 
ternic prin surprindere, 
| La inamic se produce dezorientare, oameni, călăreţi, vehicole 
aglomerate și risipite în toate părţile. Peste 15 minute circa | 
Companie, încearcă să atace, dar este respinsă cu multe pierderi, 
terenul fiind favorabil Detașamentului. 

„In acest timp Divizionul este primit cu focuri, oarecum des- 
ordonate, de puşti și arme automate dinspre dreapta, dela calea 
ferată. 

Plotonul din flancul drept, întărit cu focurile altui ploton, 
atacă cu mult curaj două baterii de artilerie, tocmai în momentul 
când Comandanții sovietici se străduiau să pună trupa în ordine 
şi să deschidă focul. Se capturează 15 tunuri cu muniţia lor, 80 
prizonieri, 1 locotenent şi | comisar evreu. 

Restul inamicului reușește să fugă încă 5-600 m. şi se in- 
stalează pe ramleul c, f. trăgând foc. 

Cele 2 plotoane din flanc rămân în contact, cu frontul la c. f. 


Ora 11. Grupul fiind în această situaţie, în contact cu un 
inamic foarte numeros în faţă și cu un altul oarecum timid pe 
dreapta, sub vederile și tragerile de artilerie ale inamicului dela 
Nord Ssulin — Grecowo, cu un grup de cca. 120 prizonieri la 
centrul dispozitivului său, primeşte deodată focuri puternice de 
arme automate și aruncătoare din spate, dela o coloană puternică 
(circa 1 Regiment), care dela Grecowo se retrăgea pe una din 
văile din spatele Grupului. 

Două plotoane din spatele ipozitivalal sunt respinse circa 
100 m. spre Centrul Grupului și se opresc spre o poziție mai 
bună răspunzând cu focuri, aceasta permite unor unităţi pregătite 
repede de inamic să treacă la atac, în timp ce restul coloanei 
căuta să se retragă în fugă. 

Ora 12,30. Plotoanele din spate, întărite în grabă cu încă 
un ploton şi o mitralieră, ţintuește pe atacatori la pământ, apoi 
trec la contraatac, produc pierderi și capturează o bună parte 
" din cei ce încereaseră a mai rezista, : 


Ora 13. Se reia înaintarea, se ocupă cantonul B. W. cap- 
turându-se foarte mult material, părăsit de inamic. La fiecare: salt 
se fac zeci de prizonieri pierduţi de coloanele ruse continu hăr- 
țuite în retragere de patrule și de avangardă. 


Ora 14— 18. Înaintarea se face cu incidente foarte dese 
pentru rezolvarea cărora a fost nevoie de intervenţia artileriei, 

În timp ce avangarda se încleștase de inamic, Grupul pri- 
mește un foc violent de arme automate în flancul drept. 

Prima încercare de atac a flangardei (1 Ploton) este respinsă, 
intervenind încă un ploton și un ploton mitraliere, după o luptă 
dârză de 30-40 minute întregul Grup inamic compus din statul 
major al unei Divizii și soldații cartierului, toți înarmaţi cu pis- 
toale mitraliere, sunt distruşi și în parte capturați. 

Printre cei răniţi este găsit şi Comandantul Diviziei 278 rusă, 

Ora 20. Din cauza numeroaselor incidente, Grupul găsindu-se 
tot timpul în spatele coloanelor inamice, interceptarea văii Polnaya 
(Sud Milerowo) se face pe întuneric. 

Ocuparea satului Turowerof se face tot noaptea, cercetân- 
du-se fiecare curte și casă întrebuinţându-se baionetele şi grena- 
dele , acţiunea a durat până la ora 2 noaptea. 

Unităţi inamice desorganizate, ce se restrăgeau pe valea Pol- 
naya, au fost dezarmate și capturate, 

Către dimineaţă linia ordonată Grupului a fost depășită de 
infanterie. Grupul şi-a îndeplinit astfel misiunea parcurgând 45 
km, dând lupte și capturând pe Comandantul Diviziei 278 rusă, 
20 ofiţeri, 1420 trupă, 1 baterie artilerie, 2 care de luptă, 4 arun- 
cătoare, 100 lăzi mari cu muniţie de infanterie şi artilerie, zece 
căruțe cu cai încărcate cu muniţie, ordine de operaţie, schiţe, 
hărți și alte materiale. 

Pierderi : 5 răniţi, 5 cai morţi. 

La 17 Julie, Grupul rămâne în repaus la Turowerof. 

In zilele de 18 și 19 lulie primește ordin şi face siguranța 
stângei Diviziei dela aripa stângă a dispozitivului C. A., îndepli- 
nind misiunea de flangardă fixă în zona nisipoasă Garni-lframowo- 
Stepanowka-Malinin (Schița Nr. 10). 

La 20 Iulie, Grupul nostru înapoiază Grupurile Divizionare 
şi cele 2 baterii și reia înaintarea, curăță regiunea nisipoasă spre 
Bolsinska, Șarapajewski și Prozikowsky şi către ora 24 ajunge 
cu grosul la Șarapajewski iar cu patrulele la Est de Krapivin, 
după un marș de 95 km. Grupul a acționat la circa 40 km, 
înaintea infanteriei, 

In ziua de 21 lulie trece din nou la dispoziţia Diviziei din 
centru și împreună cu Grupul de Cercetare al Diviziei, precede 
marșul Diviziei, urmărind inamicul pe direcția Ssulinskij — Moro- 
zowkaia — Balschoi Clopovskij. La 6 km. Nord Morozowskaia, 
Grupul a fost atacat de 1l avioane de vânătoare «Rata». Datorită 
măsurilor de împrăștiere nu a fost decât un rănit, 

S'a mărșuluit 50 km. și s'au făcut 80 prizonieri. 

Un Detaşament compus din Grupul C. A. și un grup Di- 
vizionar reia înaintarea în ziua de 22 lulie pe direcția Balschoi- 
Klopcowskij — Farm. Nr. 77, Grupul Divizionar a fost trimis la 
Gnutoff pentru a lua legătura cu o M. U. blindată germană șia 
recunoaşte vadurile peste Zimla. Lă Farm. Nr. 77 avangarda a 
fost primită cu focuri. După o scurtă luptă, inamicul s'a retras pe 
Gnutoff. De pe linia satelor Gnutoff Filotew, Detaşamentul este 
primit cu focuri intense de infanterie și artilerie și este nevoit să 
rămână în faţa acestor sate și pe timpul nopţii. Grupurile se gă- 
seau la 35 km. înaintea infanteriei, fără sprijin de artilerie şi în 
strâns contact cu inamicul ce acționa puternic cu întreg arma- 
mentul. La ora 21,20 inamicul a atacat cu o companie, dar a 
fost respins, 

Conform ordinului Diviziei, Detașamentul a rupt contactul 
cu inamicul a doua zi către ora 8, în condițiuni foarte grele 
din cauza! lipsei de artilerie, pentru a merge la misiunea sa de 
legătură cu trupele germane din regiunea Sokoloff. Operaţiunea 
s'a executat în 4 ore şi destul de greu, sub focul armelor auto- 
mate și al artileriei inamice, la ora 14 se luase legătura cu tru- 
pele blindate germane. 

La 23 Iulie s'a rămas pe v. Zimla. Deoarece inamicul avea 
în fiecare sat (Ssokoloft, Gnutoff, Filiatoff) câte un batalion. 


In timp de 16 zile, dela 8—23 VII. 1942, Grupul de Cerce- 
tare a operat fără încetare având o singură zi de repaus la 
Turoweroff, 

A parcurs în total circa 750 km. ceeace revine la 50 km. 
pe zi, prin regiuni cu nisip, zone minate, pe timp rău cu noroiu 
şi ploi, în continuă luptă cu inamicul, urmărindu-l deaproape și 
producându-i mari pierderi, 

La această distanță parcursă, s'a socotit numai mișcarea 
grosului, neținându-se seama de mișcarea elementelor de urmă- 
rire (patrule) care în misiunea lor au străbătut peste câmp, în 
condițiuni cu totul excepţionale, itinerarii cari pot fi evaluate cu 
30% în plus faţă de cele urmate de Grosul grupului de Cercetare. 

A capturat: un General (Comandantul Div. 278 rusă), 
Statul major al Diviziei 278 compus din 4 comisari şi 6 ofiţeri 
superiori, 34 ofițeri, 3040 trupă, 14 tunuri dintre care o baterie 
complectă, 4 care luptă, 42 tractoare, 7 mașini, 2 mite, a. a, 4] 

arme a. c., două coloane de căruțe cu muniţiuni de infanterie, 
artilerie şi aruncătoare, întreaga arhivă a unui Comandament, 250 
lăzi muniţie rusă şi engleză. O parte din aceste materiale au fost 
predate Comandamentelor M. U, sub ordinele cărora s'a lucrat, 
iar altă parte s'a predat infanteriei ce a urmat. Ceeace nu s'a 
putut. ridica din cauza rapidităţii operaţiunilor, a rămas pe teren. 

In această perioadă de urmărire Grupul a avut următoarele 
„pierderi : 

— Un ofiţer rănit, 5 soldați morţi, 38 soldați răniti, 39 cai 
morți, şi 12 cai rămași în urmă, fiind complect epuizați. 

Numărul cailor pierduţi a fost recuperat prin caii de cap- 
tură, tineri, dar care nu puteau fi folosiţi în bune condițiuni. 

Au fost zile când din cauza operaţiunile și a terenului în 
care se opera, caii nu au putut fi adăpaţi şi hrăniţi, aceasta în 
special în zilele în care s'au făcut etape între 60 și 95 km. 

Au fost situaţiuni în care Grupul a luptat numai cu mijloace 
proprii, fără sprijinul artileriei, înaintea infanteriei la circa 30-35 km. 

A avut de executat în această perioadă de 16 zile, cinci 
atacuri, iar în ziua de 16. VIL a luptat încercuit. Trupa a avut 
un moral ridicat, iar misiunile încredințate de C. A. sau de Di- 
vizii, — când s'a găsit sub ordinele lor, — au fost cele care re- 
zultau din această operaţinne rară de urmărire, pe care a exe- 
cutat-o un Corp de Armată român în actualul răsboiu şi care se 
sintetizează lapidar în formula : 16 zile = 700 km. 

Este de remarcat, din punctul de vedere al întrebuințării, că 
Grupul pe timpul cât a operat numai cu mijloacele lui şi în fo- 
losul unei singure Divizii, rezultatele nu au fost cele ce sunt de 
aşteptat într'o astfel de operaţiune. 

Din cauza lipsei spațiului și mai ales a tăriei mijloacelor, 
Grupul nu a putut manevra larg pentru a intercepta grosurile 
inamicului, ci îl vedem continu preocupat numai în lupta arier- 
gărzilor, 

In schimb, atunci când este întărit cu Grupurile de Cerce- 
tare ale Diviziilor și cu artilerie şi lucrează ca Detaşament pu- 
ternic pe întreaga zonă de acţiune a C. A., constatăm că obţine 
rezultate excepționale, poate să acţioneze pe grosurile inamicului, 
în misiunea principală a Detașamentului de urmărire, desorgani- 
zarea şi deruta grosurilor inamicului, care este îndeplinită. 

Deci este de reținut că Detașamentele de urmărire trebuesc 
să fie totdeauna puternice, pentru a putea acţiona independent, pe 
liniile de comunicaţii şi adânc în dispozitivul adversarului, 

III. Don — Volga 
3, VIII. — 22. XI. 1942. 


Dela 24 lulie la 3 August, Grupul de Cercetare este ţinut 
în rezervă de C. A. 

La 3 August este trecut la Est de Don iar la 5. VIII. este 
pus sub ordinele unei Divizii de infanterie ce se găsea la aripa 
stângă a dispozitivului C. A. și care “avea misiunea de a înainta, 
pentru a ajunge pe râul Aksay în regiunea Doroffeiew (schiţa 
Nr. 11) și a face totdeodată și siguranța stângei acoperind dis- 
pozitivul C. A. spre Don. : 

Divizia constitue două grupări tactice și pune Grupul de 
- Cercetare sub ordinele Grupării Tactice de Vest care urma să 
înainteze pe direcția Werchne Kurmoyanski — Kondauroff, 

Misiunea Grupului a fost de a face siguranța grupării, de a 
curăți rezistențele inamice din lungul Văii Donului şi de a  inter- 
cepta Valea Aksay, 

Până în după amiaza zilei, întregul Grup ajunge pe râul 
Aksay unde ocupă poziţie între Prischib și Turoweroff făcând 
siguranța flancului stâng al Diviziei. 

In dimineaţa de 6 August, Grupul primește misiunea de a 
forța trecerea peste Aksay în punctul Kiryanow ; încercarea nu 
reușește, din cauză că inamicul apără cu îndârjire râul Aksay, 
Către ora 1l se încearcă din nou forțarea trecerii, dar nu se re- 
uşeşte nici de această dată, — ca de altfel în tot sectorul Diviziei, 
— întrucât inamicul stăpânea puternic apa. 

In dimineața de 7 August, Grupul primește ordin să rămână 
cu un escadron în supraveghere la Prischib, al doilea escadron şi 
cu Escadronul de Mitraliere să treacă în rezerva Diviziei la Do- 
roffeiew, de unde ulterior au prifnit ordin să ocupe o poziţie la 
3 Km. Vest Saliwskij. 

In cursul acestei zile, Grupul a respins numeroase încercări 
de infiltrațiuni ale inamicului, 

In zileie de 7, 8 şi 9 Aug., Grupul rămâne pe poziţie sub 
puternice bombardamente de artilerie și aruncătoare, are pierderi, 
dar respinge toate încercările inamicului de trecere la Sud de 
Aksay. 

Cu începere din 10. VIII. Grupul este schimbat, de trupele 
unei alte Divizii ce intra în dispozitiv, şi primește misiunea de a 
curăți zona Schutow — Sym de trupele inamice ce trecuse la 


Sud de Aksay. 

La 11 August, Grupul curăță satul Krugliakow şi Gara 
Șutow, inamicul fiind respins spre Antonoff. 

Cu ocazia acestor lupte Grupul face următoarele capturi : 

— un ploton inamic (40 oameni) ; 

— 20 vagoane secară și grâu ; 

— 25 vagoane petrol ; 

— 2 tunuri A, C., 

— 2 aruncătoare 120 m/m.; - 

= 8 < 82 m/m.; 

3 mitr, A, A, jumelate ; 

— muniţie, etc, 

Dela 3 August, trecerea Dpruudat: şi până la 12 August, 
s'au parcurs 245 km. în lupte continui. Deplasările s'au executat 
în condițiuni excepţional de grele, pe călduri mari, prin nisip şi 
în regiuni minate, 

Lipsa apei și a umbrei a dat mult de suferit luptătorilor și 
cailor. 

Grupul a pierdut 54 de cai, răniți de proectile sau din 
„cauza lipsei de apă. 

Între 12 şi 18 August, Grupul s'a găsit la Krugliakow (schiţa 
Nr. 11), în rezerva C. A., mai puţin Escadronul 2 care la ce- 
rerea unei Divizii din linie este trimis de C. A. la Schestakow 
pentru a face siguranţa flancului stâng al acelei Divizii, esca- 
dronul a primit de apărat un sector de circa 10 km. 

La 18 August, Grupul este pus la dispoziția unei alte Di- 
vizii introdusă nou în linie şi care se găsea la aripa stângă a C. 
A. , Divizia întrebuințează Grupul înaintea infanteriei și pe flancul 
- stâng al său, cu misiunea de cercetare dar și de siguranța stângei, 

Grupul pleacă dela Kruglyakow la Doroffeiew în ziua de 
19. VIII. dimineaţa iar de aci la Werch. Kumskij unde primeşte 
misiunea de a cerceta pe direcția Werch. Kumskij —  Nisch. 
Kumskij. 

La ora 19, sai este oprit de focuri puternice la 6 km. 
Sud Nisch. Kumskij - şi ocupă poziţie ; flangarda se găsea şi ea: 
oprită la 3 km. N. V. Poselok. 

In ziua de 20 August, Grupul ocupă aceiaş poziţie, și trimite 
patrule la Vest de Nisoh — Kumskij făcând siguranța Diviziei 
pe stânga. 

La 22 August, Grupul este trecut sub ordinele unei Divizii 
dela centru și dela care primește misiunea de a-i acoperi stânga 
și spatele contra oricăror încercări inamice din direcția Gromos- 


A 


= 100 = 


lowka, Iwanowka şi Petropawlowka. Pentru îndeplinirea misiunei, 
Grupul ocupă cu grosul o poziţie călare pe şoseaua Gromoslowka 
Schestakow, la circa 4 km. Sud de Gromoslowka, între Pariskaia 
Comuna și Nisch — Kumskij şi cu elemente de supraveghere 
înainte, 

Grupul rămâne pe această poziţie în zilele de 21, 22 şi 23 
August întreprinde îndrăsneţe acţiuni de patrule care fac prizo- 
nieri, şi dela care se află dispozitivul şi intenţiunile inamicului. 

Malul de Nord al râului Michkowa, cu satele Pariskaia Co- 
muna, Gromoslowka, Iwanowka, Wasiliewka, Kapkinka și Tebek- 
tenerowo era puternic fortificat de inamic cu multe cazemate, unele 
de beton, iar altele cu cupole de oțel. Poziţia inamicului avea 
numeroase șanțuri anticar și zone minate, ea constituind primul 
lanţ al sistemului defensiv al apărării Stalingradului. 

Pe această linie sovieticii aveau ordin să oprească cu orice , 
preţ ofensiva germană ; în acest scop fusese introduse în linie ' 
trupe de elită și câteva școli militare de ofițeri. 

In ziua de 23 August către ora 14 inamicul a atacat dela 
Iwanowka către Pariskaia Comuna, reușind să se infiltreze în flan- 

cul stâng al regimentului de infanterie dela aripa stângă a Diviziei. 

In această situaţie Grupul de Cercetare primeşte ordin să 
contraatace în direcţia buclei pe care o face apa Michkowa între 
Pariskaya Comuna și Iwanowka pentru a cădea în spatele și flan- 
cul inamicului, 

Inamicul a încercat să opună rezistenţă, însă în faţa elanului 
contra atacului Grupului, a fost nevoit să se retragă precipitat 
spre Iwanowka lăsând numeroși morţi și prizonieri. 

După îndeplinirea misiunei, Grupul primeşte ordin să ocupe 
vechea poziţie unde rămâne între 24 și 27 August, 

Se execută numeroase atacuri de recunoaștere în poziţia ina- 
micului cu rezultate foarte bune, făcându-se prizonieri și captu- 
rându-se dela ei ordine de operaţii și schițe cu dispozitive. 

În toată această perioadă, caii au avut foarte mult de sufe- 
rit, deoarece au fost nevoiţi să stea tot timpul în câmp, care fusese 
incendiat, fără apă, furaje sau grăunțe ; alimentarea cu apă a 
oamenilor şi cailor se făcea cu cisterna dela 30 km. depărtare. 

La 27 VIII., Comandantul Grupului este chemat la P. C. 
al Diviziei unde este felicitat pentru felul cum unitatea şi-a înde- 
plinit misiunea. La înapoere, automobilul Comandantului Grupului 
intrând într'o mină este aruncat în aer, iar Comandantul scapă 
rănit numai la umăr. 

In ziua de 29 August la ora 22, Grupul primeşte ordin să 
se deplaseze la Pariskaya Comuna unde ocupă poziţie şi înlocu- 
ește un batalion din aceiași Divizie, 

La 30 August, Grupului i se mai pune sub ordine: Grupul 
de Ceycetare al Diviziei şi o baterie și i se dă ordin să intre în 
dispozitiv la 2 km. S. V. Pariscaya Comuna cu misiunea de a 
acoperi stânga Diviziei pe timpul atacului C, A. păstrând tot tim- 
pul o atitudine agresivă operativă, căutând a neliniști inamicul și 
a lua prizonieri. 

Atacul C. A., dat în cursul zilei, reușind să câștige teren, 
inamicul din faţa Grupului începe retragerea pentru a nu fi supus 
unor acţiuni de întoarcere, 

Din cauza eforturilor, caii Grupului începuse a arăta semne 

„de epuizare ; se înregistrau pierderi zilnice în cai. Misiunile dificile 
executate continu, între care apărări pe fronturi largi şi cu pa- 
trulări întinse pe zeci de kilometri, stepa fără furaje şi apă, au 
dus deopotrivă la sfârşirea forțelor cailor. 

Pe timpul nopţilor, când caii puteau fi îngrijiţi, s'a mărșăluit 
pentru a se putea trece repede la execuţia variatelor misiuni pri- 
mite ; șeile şi hamurile au fost tot timpul 'pe cai din cauză că 
unitățile erau continu în alarmă. 

Din motivele arătate mai sus, Comandantul Grupului arată 
o stare de îngrijorare, deoarece valoarea proprietăţilor armei, în 
cadrul unităţei, începea să scadă. 

i) In ziua de 31 August se dă ordin Grupului să se deplaseze 
la Molk Staatz Jurkina și de aci la Tinguta «(schiță Nr. 12) unde 
trebuia să se pună la dispoziţia unei Divizii. 

Se parcurge într'o zi şi o noapte 151 km. 

La 2 Septembrie, Grupul primeşte ordinui Diviziei de a trece 
în rezerva sa la Pd. Tinguta, ulterior la Staatz, 

In ziua de 5 Septembrie Grupul ia parte la atacul Diviziei 
spre Volga (obiectiv final) şi ajunge la 3 km. Vest Dubowiowrak 
unde cade în defensivă până la 1l Septembrie, când Divizia ia 
un Escadron și-l pune la dispoziţia unei Grupări tactice ce avea 
misiunea de a interzice orice încercare de pătrundere a inamicului 
dinspre Bol. Tschapurniki spre Sud. Escadronul se găsea în su- 
praveghere pe circa 5 km. între Dubowiowrak și Molkerai unde 
schimbase un batalion, : 

Inamicul se găsea la 20 m, în faţa liniilor noastre și în cur- 
sul zilei nu se putea face nici o mișcare, hrana trupei nu se putea 
distribui decât noaptea, 

Escadronul continuă să rămână în această situaţie până la 
13 Septembrie, în timp ce restul Grupului este trecut în rezervă 
de C. A. la 5 km. S. E. Morozoff; La 13 Septembrie, Grupul 
se reîntregește și cu acest escadron, 


Grupul de cercetare rămâne în rezervă de C, A. până la 
29 Septembrie, când inamicul atacând puternic pe direcţia Zaza— 
Plodowitoje este pus repede la dispoziţia Diviziei din acel sector, 
care-i ordonă să se deplaseze la Siaatzg (6 km. N. V. Pri- 
wolskij). 


La ora 3,30, Divizia dă ordin Grupului să trimită un ploton 
spre Grupul său de Cercetare divizionar ce fusese atacat puternic 
cu tancuri și care fusese respins din satul Zaza, cucerit de 
sovietici, 

La ora 5, Divizia ordonă să se trimită restul BEscadr. 2, 

(3 plotoane) întărit cu 2 piese anticar în satul Priwolskij unde să 
între sub comanda. unei Grupări constituite ad-hoc şi care urma 
să contraatace pentru recucerirea satului Zaza. Se renunță la 
aceasta şi escadronul ocupă alături de alte unităţi ale Grupării, 
o poziţie la 3 km. S. E, Priwolskij pentru a opri înaintarea 
inamicului, 4 

La ora 14,45 Divizia ordonă Grupului să treacă în alarmă 
şi la dispoziţia C. A. la Staags unde va primi ordine. În acest 
scop va veni dela Priwolskij şi Escadronul 2, 

La ora 16, Grupul primește ordin telefonic să se deplaseze 
imediat la Plodowitoje (32 km.) unde soseşte către ora 2l. Aici 
Grupul primeşte ordin să se deplaseze la Tundutowo (40 km.) 
unde Divizia din acel sector fusese atacată și liniile străpunse; 
situația era foarte grea deoarece unele unități ale sale se găseau 
încercuite. 

La ora.22,30, Grupul după un repaus de o oră şi jumătate, 
începe deplasarea, luându-și toate măsurile de siguranţă și ajunge 
în Tundutowo la ora 5 dimineaţa (schița Nr. 13). 

Grupul execută până la Tundutowo 100 Km. în 24 ore. 

Divizia dă Grupului misiunea de a trimite de îndată recu- 
noașteri către satele Sadowoje, Koropkin și Schelestow. Recu- 
noașterile mai adaogă la deplasarea făcută încă 20—30 km. de 
marş, 

In ziua de 30 Septembrie ora 12, Grupul este pus sub co- 
manda Grupării ce avea misiunea de a contraataca pe direcţia 
Sadovoje şi a despresura unităţile încercuite, la acest scop, Gru- 

pul se deplasează către valea lalmata unde urma să se formeze 
Li 
Gruparea, 


La ora 13, Grupul este atacat în marș de o escadrilă com- 
pusă din 14 avioane inamice, zi | 

Plotonul 1 din Escadronul 2 este aproape în întregime dis- 
trus, Continuându-și înaintarea Grupul ajunge în V. lalmata, Aici 
Grupul primește ordin de a executa un atac de recunoaştere asu- 
pra satului Sadowoje, urmând a informa asupra prezenţei inami- 
cului între V, lalmata și V. Selmen. Ajuns la 9 km. N. E. de 
sat, Grupul este primit cu un foc viu de arme automate din câ- 
teva tankete de pe liziera satului, Raportându-se tăria inamicului, 
Grupul primeşte ordin ca pe timpul nopții să ocupe o poziție în 
faţa satului Sadowoje. S'au mai executat astfel încă 36 km., în 
total deci 154 km. de marș în 36 ore, 


La 1 Octombrie ora 3, Grupul primește ordin de a ataca 
pentru a cuceri cota 71,7. 


Până la ora 7, Grupul cucereşte cota 71,7 reușind prin a- 
ceasta să despresoare parte din unităţile Diviziei care rezistase 3 
zile înconjurate. 


In acest timp o companie de infanterie fusese încercuită la 
Colhozul Lebedeff, Grupul trimite un ploton cu o grupă mitra- 
lieră care până la ora 10 reuşeşte să recucerească Colhozul, des- 
presurând compania și restabilind situația în acest punct. 


La ora 10!/,, Grupul nu mai dispune decât de 3 plotoane, 
una grupă mitralieră şi patru tunuri A. C. Cu aceste trupe se 
respinge un contraatac şi toate încercările făcute de inamic de 
a ajunge la șoseaua interceptată, Un al doilea atac este respins 
la ora Il. 


In acelaș timp se primește ordin dela Grupare pentru a se 
trimite un ploton și una grupă mitraliere pentru a despresura o 
companie de pionieri care fusese încercuită în fața satului Sado- 
woje. Este retras de pe poziţie un ploton care se strecoară prin 
focul artileriei, reuşeşte şi cade în flancul inamicului, asupra că- 
ruia deschide un foc viu de aruncătoare şi mitraliere şi-l “ obligă 
să se retragă, 


La ora 12, când rămăsese la cota 71,7 numai două plotoane, 
o grupă de mitraliere și 4 tunuri A. C., inamicul porneşte cu două 
batalioane la un nou atac după o pregătire de artilerie. Urmează 
o luptă crâncenă în care Grupul înregistrează următoarele pierderi”; 

+ 
— 4 ofiţeri (din care unul mort) 
— 2 subofiţeri (din care unul mort) 
— 12 trupă morţi 
— 32 răniţi, 

Comandantul Escadronului 1 a înfruntat eroic atacul unui 
inamic mult superior până ce un glonte îi sdrobeşte maxilarul ; 
escadronni este nevoit să cedeze. 

Grupul se regrupează şi pe timpul nopții execută misiunea 
de siguranţă a flancului stâng al trupelor „ce recuceriseră satul 
Sadowoje. 

In ziua de 4 Octombrie, Divizia fiind întărită cu trupe mo- 
torizate germane, Grupul primește ordin să se deplaseze la Plo- 
dowitoje, 

Pentru felul cum a luptat, Grupul primeşte mulțumiri din 
partea Comandantului Diviziei, | 

La 4 Octombrie, Grupul sosește la 4 km. Sud Plodowitoje 
şi primește ordin de a înlocui unităţile germane în sectorul cuprins 
între lacurile Zaza şi Barmazac, se fac recunoașterile şi la ora 20 
se intră în poziţie, 

Grupul pe Cercetare rămâne în această misiune defensivă 
dela 4 la 29 Octombrie. | 

Se remarcă pe timpul acestei perioade, acţiuni de recu- 
noaştere îndrăsneţe pe timpul nopților, de pe urma cărora se aduc” 
informaţii preţioase Comandamentului. 

» Prin veghea și vigilența unităţilor, inamicul a fost obligat 
totdeauna să renunțe la încercările sale de incursiuni şi să se 
înapoieze fără rezultatele dorite. 

Caii au avut de suferit, deoarece rămăsese numai un om la 
7 cai, 

La 29 Octombrie, Grupul primeşte dela C. A. ordin de a 
trece în rezerva C. A. la Plodowitoje de unde în ziua de 
2 Noembrie este deplasat la Moruzoff tot în rezervă, cu misiunea 
de intervenţie în oprire şi contraatac în partea de Nord a fron- 
tului de apărat al C. A. 

La 9 Noembrie, Grupul este adus din nou la Plotowitoje 
tot în rezervă de C, A, — Aci se pune la punct apărarea A. C. 
a satului și sunt trimise posturi de supraveghere și observaţii pe 
înălțimile N. E. Plotowitoje. “Grupul rămâne în această situație 
până la 19 Noembrie, când este pus la dispoziţia Diviziei ce se 
găsea în sectorul Tundutowo-Bol. Tschapurniki. 

Potrivit ordinelor primite în ziua de 20 Noembrie, Grupul 
se deplasează dela Plotowitoje prin satul Tinguta şi pădurea 
Tinguta cu intențiunea de a ajunge la Moruzoff unde avea ordin. 


Ajuns în pădurea Tinguta, Grupul primeşte ordin de a se 
deplasa în Valea Kamenaya, odată ajuns aci Comandantul Divi- 
ziei dă ordin verbal Comandantului Grupului” de a se îndrepta 
urgent către calea ferată, cota 120,2. 


Este de arătat că în ziua de 20 Noembrie se declanșase 
ofensiva rusă și că efortul ei se aplica chiar în sectorul acestei 
Divizii, în lungul căii ferate Stalingrad-— Abganerovo. 


Grupul se pune în marş, dar este ajuns de Comandantul 
Brigăzii de Infanterie din aceeași Divizie, care ordonă Grupului 
să ocupe o poziţie la 3 km. N. E. Gara Tinguta, imediat la Sud 
de cantonul B. W. (schiţa Nr. 14), linie pe care Divizia fusese 
obligată să se retragă. 


În timpul nopţii s'a ocupat poziţia , ordinul era să se reziste 
pe această poziţie cu orice sacrificiu. 


Grupul a făcut legătura cu vecinii; dela ora 24 însă nu a 
mai putut obţine legătura în radio cu Divizia, 


La ora 12, Grupul de Cercetare şi cele 2 regimente de 
infanterie din dreapta sa, sunt atacate din spate și din flanc de 
circa 100 care de luptă sovietice. Carele rup legătura între Grup 
şi Regimentul de infanterie din. dreapta, pe care îl dislocă din 
poziție. Parte din oamenii Grupului împreună cu comandantul lor 
se repliază în pădurea Tinguta, unde rămân până către ora 14, 
când la adăpostul ceții ce se lăsase și din “cauză că forțele ina- 
“mice în înaintarea lor trecuse mult la Sud de Pădurea Tinguta, 
au eșit din pădure şi cu ajutorul busolei sau îndreptat către Sud- 
Vest, obţinând să iasă din încercuirea realizată de carele inamice. 
“Câteva care de luptă ruse observând Detașamentul,-au pornind 
în urmărirea lui, însă prin iscusința ofițerilor, detașamentul se 
împrăștie și se obține derutarea acţiunii lor, 


După căderea nopţii s'a continuat drumul, detașamentul 
fiind deseori nevoit să lupte pentru a străpunge liniile de infan- 
terie inamice întâlnite și iese astfel din încercuire, 


a A 


In dimineaţa de 22 Noembrie s'a continuat marşul până la 
Gromoslawka unde s'a eșit din zona primejdioasă. 


Ulterior Grupul a trecut [a Ilinka pentru reorganizare, 


După trecerea Donului în intervalul de timp dela 3 August 
la 20 Nov. Grupul a executat numeroare și variate misiuni după 
cum urmează; 

— cercetare și luarea contactului, 

— siguranţa flancului M. U., 

— cercetarea localităţilor, 

— supraveghere, 

— apărare pe front normal și larg, 

— atac, 3 

— contraatac pentru despresurarea altor unităţi în- 
cercuite, 

— eșirea din încercuire, 


Partea caracteristică, ce reese din operaţiunile întreprinse în 
acest timp, a fost eforturile deosebite la care a fost supus Gru- 
pul, cerându-i-se continu, repezi deplasări pentru a interveni în 
situaţii de obiceiu grele. 

Oboseala oamenilor și a cailor au atins limite care au îngri- 
jorat mult C, A. dar care în faţa nevoilor operative se simţea 
obligat să recurgă tot timpul la serviciile acestei unităţi ce avea 
posibilitatea să fie repede acolo unde situaţiile erau critice, 

Acţiunile executate de grup au fost cele mai grele din toată 
această campanie, deoarece fronturile largi și superioritatea adver- 
sarului îi cereau totdeauna puteri înmulțite, 

Lipsa de furaje și apă, la care se adăuga lipsa de acoperiri, 
au contribuit mult la micșorarea puterilor cailor, la venirea toamnei 
caii şi oamenii din cauza lipsei satelor depărtate la 50—60 km., 
au avut la fel foarte mult de suferit, | 

Cu toate aceste vicisitudini pe care climatul şi spaţiile le ofe- 
reau Grupului, el prin călăreţii lui s'a menţinut până la urmă în- 
t”un moral excelent care i-a permis să facă față celor mai grele 
situații. = 

Intrebuinţarea grupului în profitul Diviziilor din linie, a fost 
misiunea obișnuită pe timpul acestei perioade, datorită faptului că 
Diviziile operând pe fronturi largi, se prezenta foarte des nevoia 
întrebuințării lor fie în acţiunile ofensive, fie defensive, 

Considerațiuni. 


Prin prezentarea acțiunilor acestui Grup -de Cercetare, 
s'a urmărit pe deoparte a se face cunoscut printr'o exemplificare 
felul cum Cavaleria de Corp de Armată şi-a dat contribuţia sa 
în bătălia actualului războiu, iar pe dealta de a se scoate învăță- 
minte asupra luptei Grupurilor noastre de Cercetare. . 

Din trăirea operaţiunilor executate de âcest Grup se des- 
prinde ideia că rolul său a fost să intervină, pe baza mobilităţii 
sale, în toate, fazele luptei și într'o gamă foarte variată de misiuni, 

Datorită mobilităţii, Grupurile de Cercetare sunt chemate să 
intervină în toate situaţiunile în care este nevoie repede de aportul 
forţei lor, situaţiuni care în majoritatea cazurilar nu fac parte din 
categoria celor simple, 


In aceste situațiuni dificile, după cum S'a văzut, primează 
misiunile de contra atac şi de oprire, iar de alte ori și de apărare 
pe fronturi largi. 

Această constatare trebue să ne sia dadea la luarea even- 
tuală în considerare a organizării şi dotării viitoare a acestor gru- 
puri hipo sau moto, în scopul realizării unor unități suficient de 
puternice, pentru a nu se creia disproporţie între misiune și capa- 
citatea combativă a Grupului. 

Grupul de Cercetare de Corp de Armată fiind o unitate care 
este deseori afectată — pe timp limitat — M. Ul. din linie, normal 
este ca Diviziile să se gândească a scoate maximum de profit din 
misiunile ce înțeleg să încredințeze acestor Grupuri. Ori această 
realitate, repetându-se pe drumul misiunilor pe care Grupul de 
Cercetare le execută în folosul Diviziilor, în mod firesc se va 
obține pulverizarea prea grăbită a forțelor acestor Grupuri. 


Lupta de multe ori independentă a Grupurilor în misiune de 
cercetare sau mai ales de urmărire, vine să le ceară dreptul la o 
calificată forță, la care trebuie să se adauge neapărat şi un foc 
puternic de aruncătoare, eventual și de ar.ilerie, pentru a [i se da astfel 
posibilitatea să obţină rezultate maxime fără intervenţia și sprijinul altora. 


Necesitatea unei corelaţii, din punctul de vedere al organi- 
nizărea și dotărei, între Grupurile de Cercetare de Corp de Ar- 
mată și Divizionare, se pare că se impune în mod deosebit anali- 
zei, pe consideraţiunea că foarte deseori ele se înfrățesc pentru 
a se prezenta întrun tot câmpului de luptă, 

Divizarea Grupurilor din necesități operative, a satisfăcut 
poate unele situațiuni de moment însă a fărâmiţat unitatea, venind 
să prejudicieze asupra întregului puterei combative a Grupului. 

Calul şi-a dat tributul ca de obiceiu, neprecupeţit, încât după 
cei șase mii kilometri executaţi, niciunul, din cei care au plecat, 
nu a mai avut mulțumirea să pască la înapoiere din brazda pă- 
mântului pe care se născuse. Locul lor fusese luat de alţii, care 
din libertatea câmpiilor răsăritului, veniseră să-și ofere munca și 
sacrificul lor în schimbul hranei pe care nu o mai găseau. 


Mai mult decât orice, luptele Grupului de Cercetare vin 
însă să ne arate jertfa de sânge și de vieţi a călărăşimei ilfovene, 
dată numai din înţelegerea poruncei strămoşilor, întru apărarea 
granițelor gliei. 

Pe calea afirmărei neîntrecute a drepturilor românești, Gru- 
pul de Cercetare pornit din şesuri muntene, a purtat vitejia româ- 
nească până departe pe malurile Volgei, numai din nevoia de a 
face să răsară din nou în suflete, Soarele binefăcător al liniștei, 
al muncei și al neamului adunat, după sfâșierea hotarelor, 

Cu mulțumirea plinirei celei mai frumoase dintre datorii, că- 
lărașii Grupului de Cercetaăre, rămași în pământ străin, vor bineme- 
rita, trăind neșterş în amintirea și în recunoştinţa veșnică a viito- 
rimei românești, 


Maior A. Dumitrescu Jippa 


+ COLONELUL REZ. RANETTE ȘTEFAN 


In ziua de 24 Mai c. s'a stins, la Botoşani, după o necruță- 
toare boală, agravată pe întinsul nesfârşit al stepelor rusești, Co- 
lonelul Ranette, 


Urmaș al unei vechi şi respectate familii de boeri moldoveni, 
Colonelul Ranette a întruchipat tot ceeace acești stâlpi de reazăm 
ai istoriei noastre au dat, mai sfânt și mai curat din ființa lor, pen- 
tru o mai dreaptă așezare a neamului nostru, 


Ca om — delicateța-i sufletească pe care nu i-a putut-o 
contesta, niciodată, nici chiar acei pe cari răutatea omenească 
i-ar fi putut împinge la nedreptatea de a nu-l considera prieten; 
bunătatea-i fără margini, care în aceste timpuri de învrăjbire nu-şi 
avea explicaţia şi sprijinul decât în cultul aceleeaşi virtuţi, ce-și 
continua firul niciodată întrerupt al tradiţiei acestei familii, cu ră- 
dăcini adânc înfipte în trecutul istoriei moldoveneşti, desinteresu-i 
de tot ceeace nu constituia spiritualitate, în aceste vremuri de mate- 
rialism acut, toate aceste calități erau puţine din multele cari aşe- 
zau pe Colonelul Raneite mai presus de noi şi vremurile noastre. 


Era un boer, în tot ceeace această noțiune cuprinde mai bun. 


Ca ofițer — însușşirile- ostășești ale Colonelului Ranette nu 
puteau fi altele decât acele cari aveau la bază trăinicia unor vir- 
tuți cetățenești, îndelung încercate și verificate în decursul a mul- 
tor decenii, 


Aceste însuşiri pe cari Colonelul Ranette le poseda în- 
trun grad rareori egalat de alţii, făceau din el un ostaș 
așezat mult deasupra celor mai buni. Am comite însă o impietate, 
dacă din şiragul lung al acestor virtuţi nu am pomeni în mod 
deosebit pe aceea a demnităţii cure — armonios integrată — făcea 
din Colonelul Ranette nu numai un boer, dar și-un cavaler în. 
sensul înalt al cuvântului. 

Aceste însușiri, Colonelul Ranette şi le-a evidenţiat acolo 
unde nu rămâne şi nu durează decât ceeace nu are nimic comun 
cu superficialul, pe câmpul de luptă. 


Această probă, Colonelul Ranette a trecut-o mai presus de 
orice laudă, ea având drept rezultat nu numui o verificare a mul- 
tiplelor şi aleselor sale virtuţi, ci și o încununare a lor cu o au- 
reolă care l'a ridicat pe culmea gloriei, 


In războiul trecut, având gradul de maior în Regimentul 9 
Roşiori a luptat cu acea bravură și destoinicie la Puszta, Dorocz, 
Nagy Doboș şi Zahony, încât a fost propus la decorarea cu Or- 
dinul «Mihai Viteazul» și i s'a acordat Ordinul «Steaua României», 
în “gradul de Cavaler, cu spade și panglică de Virtute Militară. 


A căzut rănit în fruntea Escadronului, menţinându-se astfel 
pe linia tradiției strămoşilor săi, dela care a învățat că faptele 
depe câmpul de luptă capătă o valoare și mai mare, atunci când 
sunt întărite cu pecetea domnească a sângelui, 


Acolo însă unde Colonelul Ranette a dovedit, în cel mai 
înalt grad, netăgăduitele sale însușiri sufletești şi de ostaș a fost 
în războiul ce nu s'a stârşit încă, 


«Virtutea Militară» de Războiu clasa I, care i s'a acordat 
pe câmpul de luptă, este recompensa faptelor sale de arme oglin- 
dite în expunerea sobră a motivării: A 

«Pentru patriotismul, elanul şi spiritul de sacrificiu de care a 
dat dovadă în războiul pentru întregirea neamului, când, deşi su- 
ferind, a cerut să plece pe front cu o unitate luptătoare, 

“A făcut întreaga campanie până la 2 lanuarie 1942, ca vo- 
luntar, luând parte la toate luptele duse de Reg. 6 Roşiori, dela 
trecerea Prutului până la stepa Nogay și porţile Sevastopolului, 
fiind aproape în totdeauna în primele linii, 

Prin prezența sa în,primele rânduri ale “ostașilor generaţiei 
ce duce actuala campanie, a prezentat bravura și elanul vechilor 
luptători ai generaţiei sale, fiind continuu exemplu viu al dragostei 
de ţară, al curajului și datoriei împlinite». 

Gestul Colonelului Ranette. iese într'adevăr din faptele co- 
mune ale luptătorilor de rând, în timp ce anii și trecutul său îi 
dădeau dreptul la o viață tihnită, prin acest gest al a arătat că 
virtuțile înăscute nu înbătrânesc odată cu vârsta. Nu putea el, 
descedent al unor generaţii de vechi luptători pe altarul patriei, 

să tămână în urma faptelor măreţe pe cari străbunii săi le-au în- 
scris în cronicile timpurilor, 


Gestul Colonelului Ranette a fost, în același timp, un îndemn 
şi o mustrare pentru generaţia tânără de astăzi, 


Indemn — pentru cei cari alături de dânsul, exemplul său 
din luptele grele dela Akimowka — dincolo de gâturile Crimeii — 
şi depe înălțimile din preajma Sevastopolului, făcea să tresalte şi 
ultima licărire de energie a celor cari — deşi purtând nici jumătate 
din numărul anilor lui — se credeau ajunși la capătul sforțărilor: 
Colonelul Ranette le răscolea virtuțile obosite înainte de vreme. 


Mustrare — pentrucă în timp ce el — acolo — cu sănătatea 
șubredă şi la o vârstă înaintată, suporta cu atâta însufleţire nu 
numai pericolul câmpului de luptă, dar-şi asprimea celei mai cum- 
plite ierni din ultimul secol, alții — dincoace — robuşti şi în floarea 
vârstei, preferau situații de altă natură. 


Colonelul Ranette a fost un simbol. 


Fapta lui va rămâne un exemplu, ce va constitui izvor de 
educaţie ostăşească pentru generaţiile viitoare, 


Colonel adj. Dămăceanu D. 


+ LT. COLONEL CONSTANTIN MARINESCU 


Comandantul Regimentului 1 Călărași 
(Amintiri și fapte de arme). 


Când am aflat trista veste a morții acestui falnic ofiţer, am 
avut viziunea unui brad uriaș ce se prăbușește într'o prăpastie. 
Şi mi-a apărut — într'o clipită — înaintea ochilor, statura 
dreaptă și mândră a acestui vrednic ostaș, care și-a dăruit viaţa 


Patriei, 

L'am cunoscut prima oară în anul 1925, căpitan în Regi- 
mentul 4 Roșiori <Regina Maria», când îmi făceam stagiul de 
maior, îndeplinind totodată funcţiile de Comandant de Divizion 
și ajutor tactic, 

Căpitanul Marinescu era Comandantul Escadronului 4 din 
Divizionul II, pe care îl comandam, fiind mutat pentru stagiu dela 
Comandamentul Diviziei 3-a Cavalerie, unde fusese înaintat la 
gradul de căpitan, servind anterior în Reg. Escortă Regală. 


Se remarca prin prestanţa deosebită ce o avea în faţa trupei, 
prin ţinuta sa marţială de autentic descendent al centurionilor 
romani şi mai ales prin truda pe care și-o dădea pentru instruirea 
și pregătirea de război a unităţii sale. 

Interesându-mă asupra studiilor sale, am aflat că fusese un 
distins elev al Liceului dela Mânăstirea Dealului, prima promoție, 
unde Marele Niculae Filipescu întrevăzuse — ca un iluminat — 
locaşul adevărat al călirei fizice şi sufletești al noilor generaţii, 
chemaţi a lupta pentru întregirea României, visată de veacuri, 


Aceasta l-a făcut ca, la terminarea războiului în 1919, să fie 
numit instructor la Liceul Militar Mihai Viteazul, din Tg. Mureş, 
atunci înfiinţat, 

Lt, Colonel Marinescu — și asta forma una din trăsăturile sale 
caracteristice, — era prea inimos şi foarte susceptibil atunci când 
s'ar fi adus cea mai mică ştirbire a atribuţiunilor sale de coman- 
dant de unitate. 

Nemai împăcându-se, din acestpunct de vedere, cu ajutorul 
şef de corp, eși în audiență la comandantul Diviziei, cerând 
mutarea sa în Reg. 2 Roșiori, având pe atunci garnizoana în 
Bârlad, 

Am rămas mirat de această promptă mutare, după cerere 
în provincie când știut este că cei mai mulți abia așteptau vre-o 
ocazie favorabilă ca să se mute în capitală. 

Căpitanul Marinescu mi-a răspuns că, acolo, în orașul liniștit 
de provincie, nemai având atâtea corvezi de îndeplinit cu unitatea 
sa, se va putea mai ușor ocupa de adevărata pregătire de 
războiu a escadronului său. 

L-am regăsit maior în Reg. 9 Călărași «Regina Marioara a 
lugoslaviei», unde fusesem numit comandant la 1 Noembrie 1937. 

Maiorul Marinescu era acum Comandantul Divizionului |, 


cu reședința în Constanţa și ajutor tactic, îndeplinea această 
funcţiune care trebuia să fie îndeplinită — în mod normal — de 

un ofițer absolvent al Școalei Superioare de Războiu, care însă 
lipsea, Datorită însă pregătirei sale, deoarece fusese câțiva ani în 
cadrele Centrului de Instrucție al Cavaleriei din Sibiu şi inspector 
de studii la Școala de Aplicaţie a Cavaleriei, a condus instrucția 
în: condițiuni foarte bune. 

Zile întregi am pregătit împreună aplicaţiunile pe hartă pentru 
instrucția ofițerilor în corp, tragerile de luptă cu focuri reale şi 
apoi aplicațiunile la câmp în teren, iar în urmă, pe timpul 
manevrelor, aplicaţiunile executate în jurul Constanţei cari, din 
cauza unei epidemii de pasteuroloza la o parte din caii regimen- 
tului, ne-au împedicat de a participa la manevrele Diviziei 9-a, 
din Sudul Dobrogei. 

Era un pasionat al muncei și al datoriei şi iubea soldatul 
cu patimă, se interesa continuu de viaţa și hrana lui şi îşi dădea 
cea mai mare osteneală pentru educaţia sa sufletească, căutând 
să-i pătrundă până în cele mai ascunse taine ale inimei, pentru a 
face să vibreze coardele mai intime. 

Era un entuziat iubitor al tradiţiei ostăşești și - se simţea 
atât de legat de Reg. 9 Călărași și de camarazii cu care făcuse 
campania din 1916-1918, în Dobrogea, al cărei teren, îl cunoștea 
pe dinafară — atât îl bătuse şi răsbătuse în timpul marelui război. 

EI luase parte ca. elev plutonier, în luptele dela Carapelit— 
Caraomer-— Amzacea-— Topraisar Ciccraci, 

Mai mult, în partea 2-a a Campaniei, fiind înaintat Sublo- 
cotenent, este repartizzat ca schior la noua unitate înfiinţată a 
Vânătorilor de Munte, dar legătura sa cu Reg. 9 Călărași îl face 
să se reîntoarcă, luând parte la luptele acestuia din Munţii Vrancei 
şi Mărăști, destingându-se ca voluntar în mai multe incursiuni, 

Din această cauză l-am însărcinat să scrie istoricul luptelor 
glorioase ale Reg. 9 Călărași, culminând cu victorioasa sarjă dela 
Ciccraci (Sibioara), pe care am reînviat-o cu ocazia aplicaţiunilor 
din timpul manevrelor aceluiași, an, după ce am studiat-o la faţa 
locului, cu ofiţerii şi reangajaţii activi şi de rezervă, care partici- 
paseră efectiv la această — mai puţin cunoscută, deși tot atât de 
fructuoasă sarjă, — ca și cele dela Robănești și Prunaru, 

Am retrăit împreună clipele măreţe ale acestei neuitate sarje, 
Maiorul Marinescu evocând de pe movilă de unde se deslănţuise 
uraganul valurilor de călăreţi, episoadele și camarazii, cari într'o 
pornire spontană atacaseră și fugăriseră pe dușmani: Căpitan 
Lupu, Sublt. Claus Ervin, Drosu Nicolae, Stroescu Dan, lonescu 
Traian, etc,, etc. 

Ca răsplată a muncei şi devotamentului său pentru regiment 
l-am ales, ca cel mai vechi maior din corp, în delegaţia care 
a mers la Belgrad, pentru a oferi M. S. Regina Marioara a 
Iugoslaviei, insigna de 7 ani de comandă a Reg. 9 Călăraşi, 

Am trăit astfel zile neuitate în tovărăşia sa, în această călă- 
torie dealungul întregei Iugoslavii, și pe coasta Dalmației, dela 
Spalato la Raguza, timp în care verva sa deosebită și ingeniozi- 
tatea caracterului său vesel și exuberurant, ne-a fost cel mai 
preţios tovarăş de călătorie, 

Dar temperamentul său prea inimos, îi rezerva câte odată 
surprize neplăcute. Luând cuvântul, cam vehement, într'o  întru- 
nire a Societăţei Hipice Dobrogene, în care susţinea din convin- 
gere, primatul instrucției, fu mutat la Comanda Divizionului II, în 
garnizoana Babadag. 

Cine n'a cunoscut acest orășel turcesc, cu o cazarmă 
veche clădită pe urmele uneia turcești, datând din anul 1600, 
nu-și poate închipui diferența între ce înseamnă comanda unităţei 
din Constanţa, față de aceia din Babadag. 

Maiorul Marinescu, cu acelaş zâmbet optimist pe buze, se 
resemnă și începu și aci opera sa de instructor şi bun gospodar, 
astfel că, abia după 5-6 luni, dotă cazarma cu o bae cu apă 
caldă şi rece, care servea apoi la întreaga populaţie a urbei, o 
popotă a ofiţerilor, care nu existase până atunci, etc., etc, 


In Toamnă însă, fiind înaintat Lt. Colonel, trecu ca ajutor 
la Şcoala Ofiţeri Cavalerie din Târgoviște, iar după un an, ajutor 
la Reg. 13 Călăraşi, Lugoș. 

In iarna 1941, fiind cunoscut din Reg. 4 Roşiori de către 
Lt, Colonel rez. Rioşanu, numit Subsecretar de Stat la Ministerul 
de Interne, ca un ofițer energic, care ştie să se impue și să 
domine o situaţie, oricât de critică, fu trimis în cele mai grele 
momente, în judeţul cel mai periculos — Prahova, casă pue 
capăt rebeliunei care luase proporţii atât de mari în orașul Ploești, 
încât armata fusese silită să tragă în răsculați. 

Imi povestea cu multă modestie, greutăţile și satisfacțiile 
avute, după reprimarea și introducerea ordinei în acel judeţ. In 
primăvara anului 1941 trecu ca ajutor în Reg. 4 Roșiori «Regina 
Maria» regiment ce se găsea dislocat la frontiera Bucovina, gata 
de a răspunde amenințărilor continui ale Rusiei față de noi. 

Războiul îl găsi în această situaţie, şi mână în mână cu 
fostul său camarad din Reg. 9 Călărași, eroul Colonel Claus 

Ervin*) au dus, dela granița Bucovinei până departe peste Don, 
unităţile acestui brav regiment, acoperindu-l de glorie, făcând 
parte din vestita Divizie a 8-a Cavalerie, care, sub Comanda 
bravului Colonel loan Dănescu**), străbătuse în iureş liberator, 
Bucovina şi Basarabia. 

Decorat cu ordinul Coroana României în gradul de Coman- 
dor şi Crucea de fier pentru fapte de arme săvârşite pe câmpul 
de luptă, fu numit la Comanda Reg. 9 Călărași «Regina Marioara 
a lugoslaviei», unde îşi începuse cariera de ofițer şi luptase în 
războiul de întregire ca elev plutonier. 


Era cea mai frumoasă și meritată sătisfacţie ce o poate avea 
un ofițer, de a comanda, în războiu, regimentul cu care luptase 
altădată ca tânăr abia eșşit depe băncile şcoalei. 

Dar soarta capricioasă nu îngădue întotdeauna oamenilor 
să aibă întreaga fericire. 


Până să se prezinte la Comanda Reg. 9 Călărași, angajat 
în lupte, i se rezervase un alt comandant, astfel că Lt. Colonel 
Marinescu fu pus să comande provizoriu, un Detașament în 
crâncenele lupte dela Odessa, detașament format dintrun Grup 
de Cercetare de C. A. şi 2 Grupuri de Cercetare Divizionare, 
până când i se încredință comanda provizorie, la început, a 
Reg. 5 Roşiori Arad și apoi, peste câteva luni, comanda definitivă 
a Reg. | Călăraşi din Craiova, 

Aci începu o nouă muncă titanică, pentru a organiza și 
pregăti unitatea sa, în vederea luptelor la care, era chemat, să 
participe în curând, prin intrarea în acţiune şi a C.1l A. 

Deși însurat de curând şi tată a 2 băeţi gemeni, deși luase 
parte la luptele contra bolșevicilor atât cu Reg. 4 Roşiori, cât şi 
în calitate de Comandant de Detașament, la Odessa, îmi mărturisi 
că nu poate trimite pe ajutorul său la comanda Grupului de 
Cercetare, al C. 1 A,, iar el să rămâe la P. $. 

l-am propus să vie ca șef de secţie la Direcţia Superioară 
a Cavaleriei, până ce va fi înaintat colonel și i se va încredința 
comanda de regiment, făcând parte dintro Divizie de Cavalerie. 

Nu s'a împăcat cu această soluţie și cerând printr'un raport 
special, obținu să se considere comanda Grupului de Cercetare 


*) **) Amândoi cavaleri ai ordinului „Mihai Viteazul“, au căzut cu 
fața la inamic, primul la Kerci, în Crimeia și al doilea, în bătălia dela Marea 


de Azoy, 

de C. A. ca şi comandă de regiment și astfel, mulțumit sufle- 
teşte, plecă din nou cu unitatea pregătită de el, pe front, la înce- 
putul lunei Iulie 1942, 

La 12 lulie Grupul său este afectat gloriosului Corp de 
Cavalerie, de sub comanda Generalului Racoviţă, cu misiunea de 
a face siguranță pe litoralul Mărei de Azov, în faţa orașului 
Mariopol, şi a Comandamentului Armatei a 3-a, 

Concură astfel, cu unităţile Diviziei 6-a Cavalerie, la repri- 
marea ultimei încercări de debarcare a inamicului în această 
regiune, 

La 24 lulie este afectat Diviziei a 5-a Cavalerie și apoi 
Diviziei 9-a Cavalerie, cu misiunea de a face siguranţa pe lito- 
ralul Mărei de Azov, în faţa orașului Budenowka, întrun sector 
de peste 30 km, 

La 25 lulie Lt, Colonel Marinescu ia comanda unui deta- 
şament compus din Grupul de Cercetare al C. 1 A. + 1 Divi- 
zion din Reg. 13 Călăraşi şi 1 Divizion din Reg. 2 Artilerie + 1 
Esc. Mecanizat, cu misiunea de a face siguranța și a apăra [ito- 
ralul Mării de Azov, în sectorul Budenowka, între Mariopol şi 
Taganrog, pe aproximativ 80 km., sector ce îl apărase anterior 
Divizia 5-a Cavalerie, 

La 28 lulie, Grupul său de cercetare, fiind înlocuit în sector, 
revine [a dispoziţia C. 1 A,, dela care primeşte ordinul ca în 
dimineața de 1 August 1942, ora 4,30 să treacă Donul, la Rostov, 
în capul Corpului de Cavalerie. 

Pentru executarea la timp a acestui ordin și a avea astfel 
onoarea de a trece primul acest însemnat fluviu, Grupul de 
Cercetare de sub comanda Lt. Colonel Marinescu trebue să 
execute — timp de 3 zile — etape de 100—120 km. pe zi, depă- 
şind Divizia 5-a Cavalerie, dinaintea sa, 

La 2 August, primeşte ordinul C. 1 A. ca să curețe de 
inamic peninsula Glafirovka, pe o porţiune de teren de peste 80 km, 

Datorită priceperei și îndrumărilor ce dă, fiind tot timpul 
unde pericolul era mai mare, reușește, fără pierderi, să execute 
misiunea capturând mult armament și făcând prizonieri marinari 
ruşi. După aceasta primește misiunea de a menţine terenul cuce- 
rit, făcând în acelaș timp siguranța pe Marea de Azov, 
la Glafirovka, în faţa oraşului Jeisk, ce era tocmai atacat de 
trupele româno-germane, cu misiunea de a se opune oricărei 
debarcări de militari şi marinari ruşi, care să atace în flanc şi 
spate trupele atacatoare la Jeisk, 

La 8 August, Lt. Colonel Marinescu primeşte ordin de a 
se deplasa circa 350 km,, pentru ca, în ziua de 1l August ora 8, 
să se găsească la Timoscevkaia, făcând astfel un nou efort, execu- 
tând 350 km. în 3 zile, | 

La 12 August este, afectat din nou Corpului de Cavalerie 
cu misiunea de a supraveghea Râul Kuban, între Potoka şi 
Kramyjlen, aproximativ 50 km., oprind în cursul mai multor nopţi 
încercările de debarcare ale inamicului, la Nord de Kuban, spre 
a cădea în spatele Diviziei a 5-a Cavalerie, ce reuşise să facă 
un cap de pod la Protoka, în faţa orașului Slavianskaia. 


Pentru ocuparea acestui sector de peste 50 km. Lt. Colonel, 
Marinescu procedează la curățirea satelor: Tichonovskij, Moldo- 
vanski şi Koloss, atacând iarăși cu multă îndrăsneală, inițiativă și 
pricepere, resturile trupelor inamice, din satele dealungul Kubanului 
și a Pădurei Krassnyless, 

La 19 August este afectat Diviziei 9-a Cavalerie, care îi dă 
ordin ca, în 6 ore, să parcurgă 50 km. pentru a ajunge la Cana- 
lul Kusska, în scopul de a menţine capul de pod, pe care unită- 
ile Detașamentului rapid Korne, reușiseră să-l facă peste acest 
canal. 

La 21 August ora 4, Grupul de Cercetare comandat de 
Lt. Colonel Marinescu atacă, în legătură la dreapta cu unităţile 
Diviziei: 5-a Cavalerie, încadrat fiind în Divizia 9-a Cavalerie, 
reușind până la orele 19 să cucerească pas cu pas, cotele însem- 
nate cu 118—200—202, aproximativ 16 km. 

La 22 August, Lt. Colonel Marinescu primește misiunea de 
a executa supravegherea râului Kuban, opunându-se încercărilor 
de trecere a inamicului, care intenționa să cadă în spatele Reg. 
9 Roşiori, 

La orele 15, Lt. Col. Marinescu primește ordin dela Deta- 
şamentul Rapid Korne, ca, în legătură cu ce a mai rămas din 
Reg. 9 Roșiori grav încercat la atacul localităţilor Temruk, să 
atace cota 204, din faţa acestui oraș, puternic organizată și apărată 
de inamic, 

Grupul este retras din sector depe Kuban și adus în grabă, 
pe linia unde Reg. 9 Roșiori fusese oprit, 

Către orele 16,30 se reia atacul spre cota 204, după o 
scurtă recunoaştere a terenului şi indicarea direcțiilor de atac. 
Focul năpraznic al inamicului încearcă zadarnic să oprească 
atacul năvalnic al călărașilor olteni, care către orele, 21, reușesc 

să cucerească o primă parte a cotei 204, respingând astfel în 
cursul nopţii de 22-23 August repetatele contra atacuri dispe= 
rate ale inamicului, 


Obiectivul ordonat fusese atins, Grupul însă plătise scump 
cucerirea cotei 204, căci pierduse 2 ofiţeri şi 20 soldați, iar 5 
ofiţeri, 3 subofiţeri şi 80 so!dați fuseseră școși din luptă. 

Lt. Colonel Marinescu în cursul acestui atac a fost în 
permanență cu unităşile din linia l-a, pe care n'a încetat să le 
îmbărbăteze și îndrumeze prin exemplul său personal. 

In ziua de 23 August ora 5 dimineaţa, se reia atacul asupra 
cotei 204, în legătură cu Reg. 5 Călărași; inamicul luptând în 
retragere, părăsește cota 204, fiind continuu urmărit până la întra- 
rea în orașul Temriuk, (aproximativ 10 km.), de trupele noastre, 

In ziua de 24 August, Grupul concură la luptele ce se dau 
„pentru atacul şi curățirea orașului Temriuk, care — până seara, 
este ocupat de trupele noastre, 


In ziua de 26 August, Grupul este trecut în supraveghere 
pe Kuban n timp ce unit. Div. 5 Cavalerie au reuşit să treacă 
la Sud de Kuban), pentru a opri eventualele debarcări inamice. 

La 28 August, Grupul 51 Cercetare trece Kubanul în 
urmărirea inamicului. 

- In ziua de 4 Septembrie, Comandantul Grup. 51 Cercetare 
Lt. Col. Marinescu, se duce să controleze o poziţie înaintată şi, 
la înapoere, maşina în care se găsea, calcă peste 2 mine, cari 
aruncă mașina în aer, omorând pe acel care fusese sufletul și 
Comandantul Grupului 51 Cercetare, împreună cu 3 soldaţi, 

Era ora 16, în ziua de 4 Septembrie 1942. 

A fost înmormântat în cimitirul eroilor: din satul Anasta- 
siewskaia și propus — post mortem — la decorarea cu Ordinul 


«Mihai Viteazul». 


In cimitirul îndepărtat din Caucaz, Colonelul Constantin 
Marinescu — Mache, cum îl îndrăgeau toţi — își doarme somnul 
de veci, în timp ce ființa lui va rămâne mereu prezentă în gându- 
rile celor ce l-au cunoscut, prețuit şi iubit, 


Colonel Adrian Dimitriu-Şoimu 


005 RI Ti 


put pa: EI 


"FETE 


7 DOTAT Ra tatenei 7 Tm: 


+ MAIORUL IONESCU GĂISEANU PANAIT 


Şi astăzi parcă văd — înaintea mea — figura luminată de 2 
ochi vioi- şi pătrunzători a Maiorului Găiseanu, și nu-mi vine să 
cred că acest ofițer, dotat cu atâta energie şi voință dornică de 
viață, nu mai este printre noi. 

La seiviciu, fie la birou, fie în aplicaţiuni în teren, sau la 
manevre, ca și acasă în mijlocul familiei sale — care constituia 
pentru el idealul fericirei ce se poate atinge pe acest pământ — 
el aducea cu sine o încredere în forțele nesecate ale naturei (şi 
era un iubitor pasionat al florilor), în timpul vieţii tumultoase și 

mai ales în putinţa de realizare și creaţiune spirituală a omului, 
pe care o radia în întreaga sa fiinţă, prin lumina scânteietoare a 
ochilor săi, precum și prin râsul zgomotos ce-i inunda întreaga 
sa făptură, ; 

Și tocmai lui nu i-a fost dat să ducă mai departe această” 
energie biruitoare, firul vieţii fiindu-i brusc scurtat de jocul capri- 
cios al Parcelor. 

Născut la 22 Decembrie 1899 la Brăila, urmează liceul la 
Tulcea şi face parte — aci — din Asociaţia culturală şi Naţio- 
nală <Ăvântul», în care erau chemaţi să activeze elementele cele 
mai de valoare ale liceilor din Brăila — Galaţi — Tulcea și Bâr- 
lad, asociaţie născută ca o reacțiune a elementelor sănătoase ale 
tinerimei, contra propagandei socialisto-internaţionale de pe atunci, 
propagată mai ales prin adepţii ei de origină străină, 

Intră ca elev în Şcoala de Ofiţeri Cavalerie din Târgovişte 
— imediat după terminarea războiului în 1918, iar la 1 lulie 1920, 
este înaintat sublocotenent în Reg. 10 Călăraşi, în garnizoana 
Tulcea, pe care și-a ales-o, ca o continuare a activităţii sale de elev. 

Aci, în liniștea patriarhală 2 acestui oraș dunărean, sublo- 
cotenentul Găiseanu se dedică cu totul instrucției, educaţiei şi 
pregătirei de război a unităței sale, astfel că, după absolvirea 
Şcoalei Speciale de Cavalerie, ca o încoronare a muncei sale 
neobosite, reușește să tipărească prima sa lucrare militară: «Apli- 
caţiuni cu plotonul de Cavalerie». 

Inaintat locotenent, este mutat în: Reg. 9 Călăraşi «Regina 
Marioara a Jugoslaviei», după care, datorită faptului că se remar- 
case ca un strălucit instructor şi pedagog, este mutat în cadrele 
Şcoalei Ofiţeri de Cavalerie Târgovişte. 

Aci, îndeplini la început funcțiunea de inspector de studii, 
pentru ca, fiind înaintat căpitan la 1 Octomvrie 1930, să i se în- 
credințeze Comanda Escadronului de elevi, pe care a deținut-o 
întrei anii 1932-1936, timp de 4 ani consecutivi, ceiace constitue 
pentru un ofiţer de Cavalerie; un titlu nepieritor de glorie. 

In acest răstimp a predat cursul de Tactica Cavaleriei, ca 
ajutor şi cursul de Topografie, curs foarte dur, dar cu atât mai 
important pentru un ofiţer de Cavalerie, reuşind a pregăti, din 
acest punct de vedere, în mod desăvârșit pe viitorii ofiţeri, 

Deasemenea a maipredat Cursul de Educaţie Militară, apa- 
najul Comandantului de Escadron, obținând în această calitate 


cele mai frumoase rezultate, atât în ceiace priveşte educaţia ele- 
vilor, cât și pregătirea: lor de viitori instructori, 


— 123 — 


Având o practică acum consacrată, publică următoarele 
scrieri: <Aplicaţiuni cu escadronul» şi «Călărețul în patrulă și 
patrulele de Cavalerie». 

La 1 Aprilie 1937 este mutat la Centrul de Instrucție al 
Cavaleriei, la început ca ajutor de Director de Studii, pentruca 
la 1 Noemvrie, al aceluiași an, să treacă ca director titular, 

Aci, publică o nouă lucrare de valoare pentru tinerii ofi- 
țeri de Cavalerie: «Precizări tactice în legătură cu aplicaţiunile 
în cavalerie», 

Este numit în acelaș timp ca profesor de Tactica Cavaleriei 
La Școala de Aplicaţie a Infanteriei, din Sibiu, unde destoinicul 
său Comandant, Colonelul N. Pălăngeanu îl notează astfel: 

Este un ofiţer care face cinste armei noastre şi armatei, ca, 
apoi, la mutarea la inspectoratul General 3 de Armată, să adauge: 
«Şcoala de Aplicaţie a Infanteriei regretă că pierde un profesor 
atât de devotat, de muncitor și de valoare, de care îşi va aminti 
întotdeauna cu deosebită bucurie», p 

Mutat la Inspectoratul General 3 Armată, ca ajutor al Şef. 
Bir. Operații, este detașat pe timpul dela 1 Aprilie — 22 Septem- 
vrie la Inspectoratul General al Cavaleriei, în Comisia de elabo- 
rare a Regulamentelor Cavaleriei, încredințându-i-se să studieze şi 
să elaboreze Regulamentul Înstrucției Technice a Cavaleriei, până 
la escadron inclusiv, experimentându-l la Şcoala Ofiţeri activi 
Cavalerie. 

Deasemenea, în timp numai de 30 de zile a întocmit şi re- 
dactat Manualul Ofiţerului de rezervă de Cavalerie, lucrare care 
a fost apreciată de M. St. M. ca foarte bună. 

De atunci nu a mai fost nicio comisie de elaborare de re- 
gulamente în cavalerie, la care Maiorul Găiseanu să nu fie che- 
mat a lua parte. 

Pentru a-şi face stagiul în gradul de Maior pe zona de con- 
centrare este mutat Comandant de Divizion în Reg. 5 Călărași, 
unde îndeplineşte în plus şi funcțiunea de Şef al Bir. Instrucţiei 
fiind calificat astfel ; «este definiția însăși a unui iii de elită», 

Publică încă 2 lucrări şi anume: 

«Grupul de Recunoaștere Divizionar şi de C. A.» şi 

«Cavaleria în lumina noului regulament al M. U.> și este 
apreciat de fostul său comandant de brigadă, D-nul General 
Pantazi, ca foarte bun ofiţer superior. 


La 6 Februarie 1940, este detașat la Inspectoratul General 

al Cavaleriei, pentru a lucra din nou în Comisia de elaborare a 
Regulamentelor Cavaleriei, redactând; 

— «Directivele pentru instrucţia technică și de luptă a Gru- . 
pei, plotonului și escadronului». 

Dar situaţia critică în care se găsea ţara, îl fac să revie la 
Reg. 5 Călărași, unde i se încredințează funcțiunile, la început de 
ajutor și apoi de Comandant al Grupului 61 Recunoaștere în 
operaţiile de evacuare ale Basarabiei, dela 26 Iunie, la 7 lulie 1940, 

După aceasta grea operație, executată fără nici o pierdere 
în oameni şi materiale, Grupul său este transportat în grabă pe 
frontiera Transilvaniei, în regiunea Satu-Mare, în dispozitiv de 
acoperire, executând sub ordinele Corpului II Armată, General 
Son, evacuarea oraşului Satu-Mare, operaţie grea, care revine în 
bună parte priceperei și destoiniciei Maiorului Găiseanu. 

Dela 29 Februarie la 5 Aprilie 1941, urmează la Centrul 
de Instrucție al Cavaleriei, Sibiu, un curs de Specializare Româno- 
german după care este mutat din nou la Insp. G-ral al Cavale- 
riei, având însă, ca destinaţie la mobilizare, Reg. 5 Călăraşi. 

Inceperea operaţiunilor contra Bolşevicilor îl găsește ca aju- 
tor în Grupul 61 Cercetare, cu care ia parte la luptele glorioase 
ale acestuia în Basarabia și mai ales în regiunea Odessei, şi apoi 
în urmărirea executată din regiunea Maiaky către Ovidiopol-Odessa, 
acţiune ce a tost descrisă pe larg în Rev. Cavaleriei sub titlul «In 
urmărirea inamicului», 

Reîntors la Direcţia Sup. a Cavaleriei, căreia îi revenea sar- 
cina de a elabora noile regulamente, pe baza doctrinei şi regula- 
mentelor germane, Maiorul Găiseanu a fost, datorită practicei 
sale anterioare, cel mai preţios colaborator al traducerii, adaptării 
şi redactării acestor regulamente, reușind ca, în curs de aproape 
un an, să facă să apară următoarele: 

„ «Instrucţiuni referitoare la grupa și Plotonul Călare», 


«Instrucţiuni referitoare la Patrulele de Cavalerie şi Elemen- 
tele „de siguranță», 


<Plotonul de Cavalerie și Aruncătorul uşor de 60 mm», şi 
«Escadronul Călare și pe jos». 
Tot atunci a publicat în Revista Cavaleriei și un extras din 
lucrarea sa «Grupul de Cercetare de C. A., în lumina Regula- 
mentului german de Conducerea Trupelor». 
După această activitate întinsă Maiorul Găiseanu a fost 
mutat pentru terminarea stagiului pe front, la Reg. 10 Roșiori Purtat, 

Între timp, o veche leziune apendiculară se agravă, necesitând 
internarea sa în spital. 

De aci, am primit ultimele sale rânduri, pe care le transcriu 
întocmai : 

<Am renunțat să mă operez de apendicită, pentrucă ar fi 
însemnat să lipsesc 2 luni de pe front, ceiace am considerat că 
este prea mult>, 

Indemnat în acelaș fel și de cel mai bun camarad al său şi 
şef de promoție, Maiorul Găiseanu, pentru a pune capăt comen- 
tariilor, pleacă pe front, de unde, după o acţiune frumoasă în 
calitate de Comandant de Divizion în Reg. 10 Roșiori Purtat, în 
Caucaz, este nevoit să se evacueze urgent, starea sa de apendi- 
cită acută, agravându-se, 

Operat în ultima extremă, își dă sufletul în ziua de 27 Fe- 
bruarie 1943, condus la locașul de veci de toți camarazii şi prie- 
tenii săi, aflaţi în Bucureşti, 

Maiorul Găiseanu a fost nu numai un ofițer distins al armei 
noastre, dar el a întrunit, întrun mod armonios calitatea de ins- 
tructor, cunoscător, până în cele mai mici detalii de executare a 
instrucției technice şi de luptă a micilor unităţi, cu aceia de ela- 
borator meticulos al regulamentelor armei, însușiri cari, dublate 
cu realul său talent de adevărat scriitor militar de vădită concep- 
ție şi vast orizont, îi dădeau putinţa de a se integra printre stâlpii 
solizi de muncă și de vrednică realizare ai Cavaleriei. 

Dar poate și marea sa încredere 'în viață și în oameni, cât 
şi marea prețuire a unora, dar mai ales necunoaşterea şi neînţe- 
legerea altora, lau condus la o fertiă cu totul inutilă. 

Moartea lui însă, în condițiuni atât de tragice, poate fi pusă 
alături de aceia a Colonelului *Cristu Cantuniar, căzând la fel, 
istoviți de boală, de care nu au voit să ţină seamă, întru îndepli- 
nirea datoriei sfinte către Ţară, Armată şi Cavalerie. 


Colonel Adrian Dimitriu Şoimu 


+ CĂPITANUL NICOLAE TOMIDA 


Vestea întâi confuză apoi confirmată despre moartea eroică 
a Căpitanului Tomida Nicolaie din Regimentul 5 de Călărași în 
grelele lupte din Cuban, ne-a înpetrit inimile tuturor celor ce l-am 
cunoscut, 

Mâhnirea şi durerea ne este şi mai mare căci eroul Căpitan 
Tomida cade în pragul înălțărei sale la gradul de Maior, cade în 
noaptea de 24/25 Iulie orele 2,15 într'un contra atac dat de uni- 
tatea sa pentru restabilirea situaţiei grele în care se afla regimentul, 
cade în ziua când la regiment sosise ordinul de mutarea sa în Ţară 
în Regimentul 12 Călărași și își aștepta înlocuitorul la unitatea sa. 


Ostaş desăvârşit, fire hotărâtă, suflet bun, blând şi loial. 


Aceste calităţi l-au făcut să fie iubit de șefi, camarazi şi su- 
balterni. Soţ și părinte ideal. 

Căpitanul Tomida s'a născut la 16 Octombrie 1901 în Ro- 

man, fiu al Profesorului Teodor Tomida, familie veche moldove- 
nească cunoscută de toți din ţinuturile Romanului, lașului și Do- 
rohoi şi în întreaga Moldovă. 
A urmat cursul primar în orașul Roman, cursul secundar la 
Liceul Internat din laşi, a luat parte ca cercetaș în războiul din 
1916, a urmat și absolvit Școala de Cavalerie și la 1 lulie 1925 
este înălțat Sublocotenent în Regimentul 7 Călăraşi. II văd ca eri 
când s'a prezentat acum 18 ani, plin de viață și imbold la muncă 
la Escadronul ce îl comandam. 


La 1 Octombrie 1929 a fost înălțat la gradul de Locotenent 
şi mutat în Regimentul O Roşiori, la 24 lunie 1938 a fost înălțat 
la gradul de Căpitan şi în 1939. când hoardele bolșevice, cei fără 
Dumnezeu şi familie s'au năpustit asupra Ţării noastre, fără a 
avea dreptul să ne măsurăm puterile, Căpitanul Tomida se găsea 
cu unitatea sa pe frontiera Basarabiei și a suferit acea retragere 
fără luptă, dar care l-a călit mai mult pentru timpurile ce avea să” 
vină nu prea târziu, 

Ziua răfuirei, 22 lunie 1940, l-a găsit în Regimentul 5 de 
Călărași și plin de elan a înfruntat luptele dela Prut, din Basa- 
rabia, Nistru, Bug, Nipru, Marea de Azov şi Caucaz. Nu pără- 
seşte odată unitatea dela începutul războiului și până a închis 
ochii, Doar la 4-5 luni apare în mijlocul scumpei lai familii 
pentru 2—3 săptămâni, 

Pentru faptele de arme săvârşite de eroul Căpitan Tomida, 
i sa conferit Medalia „Cruciada împotriva bolșevismului“ cu ba- 
retele : Basarabia, Nistru, Bug, Nipru, Marea de Azov şi bareta 
de argint Caucaz, 


Coroana României clasa IV-a cu spade şi panglică de 
Virtute Militară. 

Steaua României cu spade şi panglică de Virtute Militară. 

Coroana României clasa V-a precum şi numeroase citări 
prin ordin de zi a Regimentului 5 Călărași pentru îndrăsneţele şi 
iscusitele sale fapte de arme. 

Infruntând fără pic de ezitare toate luptele grele prin care a 
trecut unitatea sa, mereu în mijlocul soldaţilor din linia I-a și de ne 
numărate ori înaintea lor, Căpitanul Tomida scăpa ne atins până 
în noaptea de 24/25 lulie când nu mai aparţinea Regimentului 5 
de Călărași dar din care a ţinut să nu plece până nu va preda 
unitatea personal în mâinile celui ce trebuia să-l înlocuiască. 

Fapta nu sa putut petrece âșa cum a vrut el, căci cei ce 
îl ţinteau poate 10 contra 1 l-au prăbuşit, sufletul său s'a înălțat la 
cer, înmulţind ceata eroilor Neamului Românesc cu încă unul, 
iar trupul său a rămas pentru odihnă în Comuna Glibovea din 
muntele Misaj Cuban. : : 


Mormântul trupului său va fi pentru cei ce vor aneţudeca, 
chezășia și dreptatea'că Neamul Românesc pentru a-și apăra ho- 
tarul la Nistru a trebuit să-și jertfească fii în Cuban, 


Dormi în liniște iubite camarad, știin cu toţii care ţi-a fost 
ultima ta grijă, grija de familie, soţia şi dragii tăi băeţi, deacum 
ei sunt ai noştri, ai Neamului Românesc și vom avea grija de ei, 
iar sufletul tău bun și blând de sus din ceruri “să-i călăuzească 
pe calea cea bună. 


Locot.-Colonel Filip Petru 

Corpurile de trupă şi ofițerii abonaţi cari până în prezent nu 
au achitat abonamentul, sunt cu insistenţă rugaţi a trimite neîntâr- 
ziat plata abonamentului. 

Corpurile de trupă şi serviciile sunt rugate să anunțe Admi- 
nistrația Revistei asupra mutărilor de ofițeri dintr'un corp în altul. 

Condiţiunile ce trebue să îndeplinească un articol spre a fi 
publicat în Revista Cavaleriei: 

» — Subiectul lucrărei să fie conform cu prevederile arătate la 
scopul 'revistei, 3 

— Să nu cuprindă polemici şi indiscrețiuni cari ar primejdui 
apărarea ţărei şi în fine să nu atingă disciplina sau să fie contrarii 
prestigiului armatei. 

— Să fie semnate de autor sau pseudonim, cunoscut de redacție. 

— Articolele vor fi scrise la maşină la două rânduri cu 
ortografia Academiei Române şi pe o singură pagină, lăsându-se 
nescris 1/4 din stânga paginei. 

Schiţele să fie făcute cu tuş negru, 

Manuscrisele nu se înapoiază, 


